text:
Systkinabarn okkara Símun av Skarði er farin. Eg havi altíð kent Símun, og vit sóust nógv, tá ið vit vóru børn, og familjurnar vóru tættar. Símun og tey búðu eitt skifti í Grønlandi (í Havn) akkurát sum vit.
Símunsa høvuðsáhugi og høvuðsarbeiði alt lívið var mál. Vit høvdu felags áhugamál, hann var virkin í tí føroyska skúlanum í Keypmannahavn, tann tíð tað var. Eitt skifti sótu vit í nevnd saman í Móðurmálslærarafelagnum, og í 1990 skipaðu vit fyri einari stórari norðurlendskari ráðstevnu fyri móðurmálslærarar á skúlaheiminum við Marknagilsvegin. Á hesari myndini prátar Símun við Turið og Hallgerð, sum eisini var í nevndini, vit fara útferð við gestunum
Símun og Súsan fluttu til Sands at búgva, og har suðuri vóru tey sera virkin í skúla og mentan. Tað var ein fongur hjá Sands bygd at hava Súsan í listasavninum við hennara listarligu vitan og og stóra áhuga.
Nú ið hann og Súsan vóru flutt til Havnar, sóust vit onkuntíð. Vit prátaðu um tey brøv, sum hann hevði í varðveitslu, sum abbi og Bergljótmostir og onnur hava skrivað, og sum Jóannes mammubeiggi hevur goymt. Tað lá Símuni á hjarta, at brøvini verða varðveitt og granskað og koma til sín rætt.
Prestur hevði líkasum navnið á Símuni í miðdepli, tá ið hann byrjaði sína talu. Tað høvdu vit eisini henda dagin í 2015, tá ið allir Símunarnir (uttan tann hjá Elsu Jóhonnu í Kanada) vórðu avmyndaðir í háskúlatúninum.
Ein so sera hátiðarlig og vøkur jarðarferð. Kirkjan var full, nógv fólk vóru komin úr Sandoynni at fylgja Símuni, nógv lærarafólk, forlagsfólk og gamlir næmingar.. Sera vakur solosangur setti dám á løtuna, og eisini góður felagssangur í kirkjuni.


c: text/html

text:
Orð og lag: Henry Barraclough
Týtt: Victor Danielsen
1. Í búna dýrum mín Harri er,
av myrra angar hann;
tað gleði djúpt mær í bróstið ber
og heilt mítt hjarta vann.
Niðurlag: Úr hinum fílabeinshøllum har
í eina sorgarverð –
hvat uttan bert tín kærleiki,
Jesus, dró teg her!
2. Men beiska sorg kendi Harri mín –
sum aloe talar um;
rørd minnist sál mín til deyða tín
á harða krossinum.
3. Og heilsubót hekk við búna tín –
vit minnast kassia nú;
ja, mangan ók hesin fótur mín,
men upp meg reisti tú.
4. Í búna dýrum hann skjótt ein dag
skal koma eftir mær
og taka meg til hin gylta stað
at búgva ævigt har.

robotstxt: allowed

filter: keep


text:
Veitslan í 1.,2. og 3. flokki
Endiliga vóru myndirnar her.
Vit høvdu eina frálíka veitslu saman við teimum fittastu børnunum. Lagið var gott og maturin góður - vit takka foreldrunum fyri góða hjálp.
Tá børnini komu, fingu tey vælkomudrink, hann smakkaði sera væl. Undir borðhaldinum gandaðu Kári og Fríðbjørg - sum tey plaga og vit sungu og hugnaðu okkum.
Eftir borðhaldið kom Erla og dansaði við okkum - vit høvdu ongan hug at fara til hús. Eitt frálíkt kvøld.
Og sum Kári plagar at syngja við børnunum: "Tað er so stuttligt at ganga í skúla, tra la la la la. Tað er so stuttligt at ganga í skúla, tra la la la la...."
Heilsan Marin, Sólvá, Birgit, Kári og Fríðbjørg


text:
Nú verður ikki longur frítt at sigla kring Ramsar-oyggjarnar Nólsoy, Skúvoy og Mykines.
Sunnudagin 15. apríl er fyrsti dagur, at skip og bátar, sum eru nærri enn 500 m úr landi úr Mykinesi, Skúvoy og Nólsoy, ikki kunnu sigla skjótari enn 8 fj/t.
Í nýggju kunngerðini um sigling kring Ramsar-oyggjarnar Nólsoy, Skúvoy og Mykines, sum kom í gildi í fjør er ásett, at í tíðarskeiðinum frá 15. apríl til og við 31. august er bannað at sigla skjótari enn 8 fjórðingar um tíman nærri enn 500 metrar úr landi kring alla oynna í Skúvoy og Mykinesi og pørtum av Nólsoy.
Óneyðugur gangur, t.d. harður tónleikur og sigling við vatnskootarum er eisini bannað í nevnda tíðarskeiði.
Bannið er galdandi fram við landi, har stórur vandi er fyri, at tað kann órógva fuglalívið.
Bannið fevnir um øll skip og allar bátar uttan skip í fastari rutusigling til hesar oyggjar, men skulu hesi før í størst møguligan mun avmarka ferðina tá siglt verður nær landi í hesum økjum.
Her finnur tú kunngerðina um sigling kring Ramsar-oyggjarnar Nólsoy, Skúvoy og Mykines. Í kunngerðini eru myndir, sum vísa økini, har ikki er loyvt at sigla skjótari enn 8 fj/t í tíðarskeiðinum frá 15. apríl til 31. august.
Les meira um Ramsar-arbeiðið her
Um tú hevur spurningar ella viðmerkingar er tú vælkomin at ringja til Umhvørvisstovuna, telefon 342400, ella at senda okkum ein teldupost us@us.fo« Aftur
Stongt vegna starvsfólkatiltak
23-05-2018
Verja av fugli á Ramsar-oyggjum
13-04-2018
Skjalasøvnini í Tinglýsingini og Ma…
09-04-2018
Hægstirættardómur um matrikulgjøld
05-04-2018
Dálkingarevni í spillivatni í fýra …
03-04-2018
Órudd og annað burturkast skal ikki…
02-04-2018
Runavíkar kommuna fingið umhvørvisg…
28-03-2018
Sundsverkið fingið nýggja umhvørvis…
28-03-2018
Næmingur úr 9.ð fekk høvi at royna …
16-03-2018
Norðurlendskur stuðul til verkætlan…
15-03-2018


text:
TB longir við tveir leikarir
TB | 22/09/12
Flaggskipið hjá Tvøroyrar Bóltfelag, Effodeildarliðið hevur nakrar spennandi og avgerandi dystir fyri framman, nú tað bert íresta tríggir dystir av kappingarárinum. TB liggja í løtuni toluliga væl fyri, hvat møguleikanum til, at yvirliva í deildini viðvíkur, og spenningurin er tí stórur, um tað skal eydnast røsku beiggjunum, at røkka málinum, sum var yvirliving, fyrst og fremst. Hóast inniverandi kappingarár ikki er leikt liðugt, eru fyrireikingarnar til komandi kappingarár longu væl ávegis, og í kvøld kann Tvøroyrar Bóltfelag boða frá, at sáttmálarnir við tveir sera týdningarmiklar leikarar eru longdir, so hesir eisini spæla á besta liðnum í komandi ár.
Leikararnir talan er um, eru 35 ára gamli serbiski málverjin, Ivan Stojkovic, og seinni leikarin er 19 ára gamli froðbingurin, Rógvi Joensen.
Ivan hevur verið TB ein tryggur skansi í mangari støðu seinastu árini. Hann hevur eisini verið serliga stinnur í ár, og hevur verið rættuliga støðugur í sínum avrikum. Hin leikarin er ongin minni enn ungi og evnaríki Rógvi Joensen, sum hevur havt eitt gott kappingarár. Hóast sín unga aldur, hevur hann ikki lagt fingrarnir millum, tá nærdystir hava verið fyri, og kanska er tað ein av frágreiðingunum fyri, at hann nakrar dystir hevur verið noyddur at sitið uttanfyri. Antin vegna skaða, ella vegna leikbann. Tað skal tó slettis onki takast frá Rógva, tí hann er heilt avgjørt, ein av evnaríkastu unglingunum í landinum, og tað gleðir okkum í TB almikið, at ungi miðvallarin hevur valt at longja við barndómsfelagið, fortaldi Kim Roest, formaður í Fótbóltsdeildini hjá Tvøroyrar Bóltfelag.
Tá vit spurdu starvsnevndina hjá Tvøroyrar Bóltfelag, um fleiri leikarir kundu væntast at longja í næstum, var svarið, at tað verður arbeitt miðvíst við, at tryggja fleiri undirskriftir, og at vónirnar vóru góðar. Meira vildu teir tó ikki siga okkum á hesum sinni.
Týdningarmiklir dystir fyri framman
Tað íresta einans tríggir dystir av kappingarárinum, og spenningurin er tískil, sum verða man, øðiligur. Sunnudagin er tann fyrsti av hesum dystum, og tá vitjar TB við Løkin í Runavík, har NSÍ taka móti okkum. NSÍ hava longu tryggjað sær plássið í deildini, og tí má dysturin metast til at vera sera opin. Úrslitið kann fara báðar vegir, og tað ger tað ikki minni spennandi fyri okkum ídnu fjepparar, sum skjótt ikki hava negl eftir at bíta.
Skuldi tað eydnast okkum, at fingið eitt gott úrslit við Løkin, samstundis sum B68 tapur á Svangaskarði móti FM kandidatunum úr Fuglafirði, so verða heili fýra stig millum TB og B68, og tá fer aav álvara at síggja ljóst út, fyri at aldursforsetin heldur fast um sítt Effodeildarpláss. MEN tað skal ansast eftir, og als onki skal takast fyri givið. Tað skal kempast til síðsta blóðsdropa, fyri at tryggja TB plássið, og tá man hyggur eftir formkurvuni, so eru tað greið tekin um, at TB hevur yvirtakið. Men arbeiðið skal gerast liðugt, og tað er nú tað veruliga er galdandi.
Vit fjepparir fylgja tykkum allan vegin, og trúgva 120% uppá, at tað fer at eydnast. Trúgv kann flyta fjøll stendur skrivað onkrastaðni. Tað er kanska ikki heilt rætt, men trúgvin á egnan mátt og megi, hon kann vinna einum mangar sigrar. So vælsignaði beiggjar, trúgvi á sigurin, og bjargið okkum sessin í bestu føroysku fótbóltsdeildini.


text:
At arbeiða fyri, at eisini fólk við sálarsjúku, fáa tænastu úti í økjunum og harvið kundu fáa betri lívsgóðsku og livikor snýr seg um at fáa javnbjóðis rættindi til allar sjúklingar.
Soleiðis segði Sirið Stenberg, landsstýriskvinna í røðu sínari, tá skjøtil var settur á økispsykiatriina í Suðuroy. Í hesum sambandið varð boðið til móttøku á Heilsumiðstøðini í Vági.
Um bara fáar dagar verður farið undir økispsykiatri í Vágum og seinni í ár eisini í Sandoynni. Tað merkir, at tá summarið er farið at halla, er økispsykiatriska tænastan útbygd til alt landið, og er harvið ein tænasta sum fevnir allar borgarar í Føroyum.
Á myndini stendur landsstýriskvinnan millum Gunnhild Mortensen og Bodil Finnsson, sjúkrarøktarfrøðingar, sum eru settar í starv í økispsykiatriini.
Røðan í fullari longd kann lesast niðanfyri.
—-
Røða í sambandi við at farið verður undir økispsykiatri í Suðuroynni 23. mai 2016
Góðu tit
Tað er ein stórur dagur í dag. Og dagurin er ikki bara stórur, hann er eisini søguligur. Tí er tað ein góð kensla at standa her í dag, og eg eri sera takksom fyri heiðurin at siga nøkur orð til hesa hátíðarløtu.
Í dag byrjar nýtt tíðarskeið í psykiatrisku søgu okkara, við tað at økispsykiatriin verður sett á stovn í Suðuroynni. Og um fáar dagar byrjar økispsykiatriin í Vágum og seinni í ár eisini í Sandoynni. So í leypi av hesum árinum, ella summarinum, so er økispsykiatriska tænastan útbygd til landið alt, og er harvið ein tænasta sum fevnir allar borgarar okkara.
Tað eri eg ómetaliga fegin um. Hetta er eitt av mínum hjartamálum og ein av orsøkunum, sum fekk meg til at fara uppí politikk. Tað at arbeiða fyri at eisini fólk við sálarsjúku fingu tænastu úti í økjunum og harvið kundu fáa betri lívsgóðsku og livikor.
Samanumtikið snýr hetta seg um at fáa javnbjóðis rættindi til allar sjúklingar.
Hetta kann lýsast við orðunum hjá Hans Andrias Djurhuus í yrkingini “Tey standa og vagga og tráa”, har øksini á akrinum ilskast á eitt teirra, ið er øðrvísi.
“Men dáin stendur í iva
Og hann hevur ymsan lit;
“Eg havi væl loyvi at liva
her líka so væl sum tit”
Søguliga hava vit ikki verið dugnalig at tikið okkum av sálarsjúkum. Í stóran mun hava hesi fólk livað undir vána korum, annaðhvørt í útlegd ella meira ella minni goymd burtur her hjá okkum. Og ofta bæði goymd og gloymd. Tíbetur er siðaskifti í gongd og psykiatriin er í menning.
Fokus er nú á, at sálarsjúka ikki nýtist at vera kronisk, og at góðir møguleikar eru bæði at koma seg aftur, og at fáa tað betri. Hetta er vitan, sum gevur vón. Og hetta er nýggj vitan.
Fólk við sálarsjúku hava upplivað, og upplivað nokk enn, at vera stigmatiseraði og kanska eisini útihýst. Hetta kemur týðiliga til sjóndar, tá ið sálarsjúk siga sína søgu. Og tíbetur eru tað fleiri og fleiri fólk við sálarsjúku, sum siga sína søgu. Tað kunnu og skulu vit læra av.
Við opinleika og kunning kunnu vit øll blíva klókari, og læra okkum at handfara støðuna soleiðis, at vit megna at rúma hesum søgum, og hesum menniskjum. Harvið kunnu hesar søgur gerast søga. Tí hvat kann vera verri enn stigmatisering og isolatión omaná tað at hava sálarligar trupulleikar. Tað kann bara gera støðuna verri.
Undirvísing og almenn kunning eru lyklaorð, og her kann økispsykiartriin veruliga gera mun við at arbeiða í lokalsamfelagnum bæði við avvarðandi, sjúklingum, sjúklingafeløgum, tvørfakligt og alment.
—-
Í søguligum høpi er psykiatriin nýggj í Føroyum. Men fólk við sálarsjúku hava verið til allar dagar. Tey hava bara ikki fingið ta hjálp, tey hava havt fyri neyðini. Tað var ikki fyrr enn í 1968, at psykiatriin sá dagsins ljós í Føroyum. Tá bleiv fyrsti psykiatari settur, Árni Olsen, og straks var farið undir at byggja psykiatriska depilin.
Árini frammanundan hevði man sent nógv fólk av landinum til viðgerð, og mong vóru tey, og tær familjur, sum royndu sum frægast kring landi alt at hjálpa sínum sum best. Sorgarsøgurnar hava verið nógvar, og er hetta ein døkkur blettur í okkara søgu.
Lat tað nú vera søgu og lat okkum gleðast um, at nú er enn eitt fet tikið rætta vegin. Men túrurin framá er ikki komin á mál við hesum feti eina. Tað skal ein áhaldandi menning og hugburðsbroyting til, so vit koma hartil, at sálarheilsan og likamliga heilsan verða javnsettar.
Sálarheilsan má fáa sama status, og somu rúmd, sum likamliga heilsan. Skjót og góð hjálp má vera øllum í boði, og orð mugu setast á avbjóðingarnar, sum sálarsjúk hava, og sum samfelagið hevur.
Øll kenna vit dømi, at tá ið fólk eru likamliga sjúk so vekir tað umsorgan í okkum, og vit brýggja okkum um hvussu viðkomandi hevur tað. Vit ringja og spyrja, støkka inn á gólvið o.s.fr, og vilja vita hvussu viðkomandi hevur tað. Tíverri sæst hetta alt ov sjáldan, tá ið fólk eru sálarsjúk. Minnist at psykiatarin hjá okkum, Tórmóður Stórá, orðaði tað soleiðis einaferð, at ”tað er langt millum bukettirnar á Psykiatriska deplinum”.
—-
Tá ið vit nú fara undir útbyggingina á Landssjúkrahúsinum verður psykiatriin partur av vanliga sjúkrahúsinum. Á jøvnum føti við hinar sergreinarnar. Ikki løgd til viks, sum søguliga hevur verið gjørt. Og inntil nýggi depilin stendur klárur, er ætlanin at bøta um karmarnar á Psykiatriska deplinum, so umstøðurnar kring sjúklingarnar vera betri. Tær eru ikki nøktandi í dag.
Tá ið vit fyri stuttum valdu nýtt Fólkaheilsuráð løgdu við áherðslu á, at hugtakið fólkaheilsa skuldi skiljast í breiðastu merking, og at sálarheilsan skuldi hava javnbjóðis part. Tí er sálarfrøðingur nú partur av Fólkaheilsuráðnum. Alt hetta skal hjálpa okkum á leiðini til størri opinleika og rúmd fyri, at menniskjaliga heilsan rúmar bæði eina likamliga og eina sálarliga dimensjón, umframt, at vit eru sosialar og andaligar verur.
Heimsheilsustovnurin WHO hevur víst á, at um vit ikki arbeiða við einum breiðum heilsuhugtaki og taka sálarheilsuna við, so røkka vit ikki málinum um javnvirði í heilsu, sum er eitt mál í sjálvum sær. So tað taka vit í álvara.
—-
Tað er alneyðugt at hava góð heilsu og røktartilboð í umhvørvinum har fólk búgva. Serliga sálarsjúka er soleiðis háttað, at hesi menniskju í ávísum førum als ikki megna at ferðast til Havnar at fáa sær hjálp. Hjálpin má tí út til hesi menniskju.
Tað eru heilt vist fólk í okkara landi, sum als ikki fáa rætta og nøktandi hjálp. Hetta ger, at hesi menniskju harvið missa ein stóran part av sínum lívi og lívsgóðsku, og liva í tí, eg vil kalla, í sálarligari armóð. Vit kenna tað frá øðrum økjum í Føroyum, sum hava fingið sett økispsykiatri í verk, at tann tørvurin man metti var á tænastuni frammanundan, í veruleikanum var dupult so stórur, tá ið tænastan kom í økið. Hetta er nokk ein samanrenning av, at tænastan knappliga verður tøk og kann skapa neyðugan tryggleika og umsorgan kring sjúklingarnar, umframt at starvsfólkið bæði kann gera uppsøkjandi arbeiði og brýtur niður fordómar við at vera sjónlig í nærumhvørvinum. Frá øðrum fakbólkum og fólki á staðnum, fær sálarheilsuøki somuleiðis størri ans. Tað kunnu vit ikki undirmeta týdningin av.
—-
Sálarsjúka rakar breitt og tykist vera vaksandi. Annarhvør er avvarðandi verður sagt. Sjálv eri eg av tí áskoðan, at vit øll eru avvarðandi, tí vit varða øll av hvør øðrum. Vit hava bæði eina samfelagsliga, menniskjaliga og etiska skyldu at taka hond um hvønn annan.
Í dag tekur føroyska samfelagið ein part av hesi skyldu á seg við at seta tveir sjúkarrøktarfrøðingar í fast starv, til at røkja tænastu til heimabúgvandi borgarar í Suðuroynni. Sjúkrarøktarfrøðingarnir eru partur av Psykiatriska deplinum, og hava verið har norðuri og sett seg inn í fakøki.
Tað er gott og neyðugt fyri starvsfólkini at vera partur av einum størri toymi, tí hetta er krevjandi arbeiði, og eitt arbeiði har starvsfólkini arbeiða nógv einsamøll. Stórur partur av arbeiðsamboðunum er eisini, umframt fakligir førleikar, tað menniskjaliga tilfeingi hvørt einstakt starvsfólk hevur. Og fyri at megna arbeiðið yvir áramál, er gott at vera partur av størri samanhangi.
—-
Tað er vísindaliga staðfest, at fólk við sálarsjúku hava lægri miðallivialdur enn onnur. Munurin er skelkandi. Fólk við sálarsjúku liva í miðal upp til 20 ár styttri enn onnur. Hetta er álvarsmál av teimum heilt stóru, og krevur at vera tikið í størsta álvara. Tað eru átøk sett í verk fyri at bøta um hetta. Vit kunnu ikki góðtaka at missa borgarar í góðum árum, men gera hvat vit kunnu, fyri at betra um hetta. Men hetta vísir eisini hvussu hættisligar sálarsjúkurnar eru.
Samanumtikið eru nógv tøk tikin, sum vit veruliga skulu gleðast um, men enn er nakað á mál. Meira vit fáa lýst støðuna, betri blíva vit før fyri at skapa batar. Tí má ljóskastarin áhaldandi setast á sálarheilsuna. Bara soleiðis kunnu umstøðurnar blíva betri. Og vit hava øll møguleika at ávirka, at vísa umsorgan, vera góð við okkara medmenniskju, og vera við til at bróta tabu !
Eg fari at enda at ynskja okkum øllum hjartaliga tillukku við degnum og vóni, at arbeiði verður til signingar fyri fólki í oynni. Fari eisini at takka øllum, sum hava fingið hetta at bera til. Og takki mangar ferðir fyri dagin í dag, og høvi at vera við.
Takk fyri!


text:
Ein spennandi og væl skrivað ræðusøga u...
Ein spennandi og væl skrivað ræðusøga um ein føroyskan vampýr
Eru kenslurnar tær somu uttan mun til ...
Eru kenslurnar tær somu uttan mun til um tú býrt í Føroyum ella í Grønlandi ella Svøríki, ella hvar tað skal ver...
Søgan um Argantael er um sálarkvøl, um ...
Søgan um Argantael er um sálarkvøl, um ov lítlan og ov nógvan kærleika, um sakn og angist hjá eini ungari kvinnu
Um vinskap millum gomul og ung í miðbýn...
Um vinskap millum gomul og ung í miðbýnum í Havn.
Ungdómsbók, sum fer fram í Havn. Ein be...
Ungdómsbók, sum fer fram í Havn. Ein beinrrakin lýsing av ungdómslívi, sum tað er her og nú.
Hvussu er tað at liva sum ung við við á...
Hvussu er tað at liva sum ung við við álvarsligari sjúku? Birita Michelsen leiðir lesaran inn í sítt lív og greiðir fr&aacut...
Jóannes fer til skips aftan á 9. flokk,...
Jóannes fer til skips aftan á 9. flokk, sjálvt um pápin heldur vildi, at hann skuldi verið farin í 10. flokk ella í studentaskú...
Nýskrivað søga um eina gentu, sum ein m...
Nýskrivað søga um eina gentu, sum ein maður ger seg inn á og síðan drepur. Søgan er grundað á kvæðið Torkil...
Livandi og lætt skrivar høvundurin um a...
Livandi og lætt skrivar høvundurin um at vera ung í sekstiárunum í Havnini.


text:
Bakkafrost byggir nýggja smoltstøðina á Strond. Hendan smolstøðin er ein liður í at økja støddina á smolti, áðrenn tað verður sett á sjógv. Nýggja smolstøðin hevur knapt 60 kør sum rúma upp ímóti 30.000 m3 av vatni.
SMJ hevur havt ábyrdina av brunaráðgeving, øllum installatiónsarbeiði, harundir projekteringsleiðsluna av installatiónum, samskipan og ráðgeving í samband við byggiharraveitingar, projektering av El og rørskipanum, harundir sjógvkøliskipan, fiskaflutningur og ljóssimuleringar.
Byggiharri: Bakkafrost
Arbeiðstakari: Articon
Ráðgevarar: Ósbjørn Jacobsen Arkitektar, Spenn og
SMJ Ráðgevandi verkfrøðingar


text:
Í gjár var FM í hálvum maraton hildið í Klaksvík í sambandi við stóra tiltakið NS-hálvmaraton, sum Treysti skipar fyri. Eisini var stuðulsrenning fyri Sclerosufelagnum, har allur peningur frá teimum, sum runnu styttra teinin – 5 km – fór óskerdur til Sclerosufelagið. Undan startinum var eisini barnarenning. Tiltakið var sera væleydnað, og tilsamans vóru um 200 rennarar møttir upp.
Heldur váttligt undan startinum, men tað bleiv bara heilt gott
Veðrið sá einki serligt út. Nógv regn allan fyrrapartin, men tað tornaði nakað eftir startin klokkan 14.00. Vindurin var ikki hin nógvi, og tá tað samstundis var hampuliga lýtt, gjørdist renniveðrið bara av tí heilt fræga, tá saman um kom.
Fýra umfør á góðar fimm kilometrar skuldu rennast. Eftir fyrsta fjórðing fylgdust fýra menn. Men beint eftir, so sleit Cecil Weihe seg leysan. Hinir tríggir, Hjalmar Sjóvará, Regin Thomsen og Lau Jensen, fylgdust líka til 16 km, tá Hjalmar mátti sleppa. Áðrenn seinast túrin út á Bumshamar byrjaði eisini at loysna millum Regin og Lau.
Cecil økti allan vegin. Ferðin var so jøvn, at sjálvt ikki fínasta klokkuverkið kundi síggja mun á einum kilometri frá einum øðrum. Á málinum var Cecil smáar tríggjar minuttir undan nærmasta kappingarneytanum, og vann FM í hálvum maraton fyri triðju ferð. Regin Thomsen fekk eitt gott persónligt met og tryggjaði sær silvur góð tjúgu sekund undan Lau Jensen á bronsuplássinum.
Her koma teir framvið málinum eftir fyrsta av fýra umførum, og her er Cecil væl á veg at slíta seg leysan. Peter Jensen er framvegis við her, men fall skjótt frá.
Hetta man hava verið besti dagurin hjá Roysninum nakrantíð. Eitt var at vinna silvur og bronsu í FM hjá monnunum. Men kvinnurnar vildu enn meira. Tí her vunnu tær bæði gull og silvur. Gott nokk var tað væl rennandi svenska Sarah Vallin, sum var allarfremst av kvinnunum, men hon var ikki partur av FM-stríðnum. Men aftanfyri hana kom fyrst Astrid Joensen og síðani Lydia Jacobsen. Báðar runnu tær sera javnt og væl, og teirra plaseringar blivu ongantíð hóttar. Hetta var fyrstu ferð, at Astrid vann eitt FM-heiti í renning. Svanna Lútzen úr Treysti vann bronsuna.
Astrid Joensen vísti góðan form og vann sítt fyrsta FM-heiti í renning
Svenska Sarah Vallin var langt fremst av kvinnunum, men kann ikki vinna FM. Hon vann tó NS ½maraton
Roysnið gjørdi eitt ordans hál til FM ½ maraton og vann ikki færri enn fýra av teimum seks stóru heiðursmerkjunum.
FM opin bólkur menn
1. Cecil Weihe, Bragdið 1.21.53
2. Regin Thomsen, Roysnið 1.24.21
3. Lau Jensen, Roysnið 1.24.47
FM opin bólkur kvinnur
1. Astrid Joensen, Roysnið 1.37.09
2. Lydia Jacobsen, Roysnið 1.39.33
3. Svanna Lútzen, Treysti 1.51.07
FM veteranar, menn
1. Cecil Weihe, Bragdið 1.21.53
2. Lau Jensen, Roysnið 1.24.47
3. Hjalmar Sjóvará, Bragdið 1.25.48
FM veteranar, kvinnur
1. Astrid Joensen, Roysnið 1.37.09
2. Mona Rasmussen, Treysti 1.51.46
3. Beinta Hilduberg, Bragdið 1.56.42
FM superveteranar, menn
1. Borgar Biskopstø, Treysti 1.37.05
2. Hjalti Gunnarstein, Bragdið 1.39.28
3. Kári Simonsen, Bragdið 1.43.06
FM superveteranar, kvinnur
1. Elisabeth Rasmussen, Bragdið 2.04.02
2. Anna Sofía Kristiansen, Bragdið 2.07.54
3. Laila Jacobsen, Frælsi 2.15.24
FM ultraveteranar, menn
1. Jóannes Ortind, Bragdið 1.47.36
2. Robert Vilhelmsen, Bragdið 1.59.43


text:
Lýsingarnummar: 12503
Standur: Brúkt
Prísur: 45.000 kr.
Lýsing
Hevur fingið skift lutir fyri meira enn 50.000 kr. síðan 12/2016:
Alufelgur
Bremsuklossar
Bremsuskivur
Forbrúgv
Bakbrúgv
Svingarmar
Akkumulator
Hátalarar
v.m.
Útstoytið skal skiftast innan leingi. Ella kann kanska bøtast.
ESP lampan lýsir, ein følari skal møguliga skiftast.
Tað lekur vatn inn í kabinuna viðhvørt.
Hevur ABS, 6 airbags, aircondition, 17" alufelgur, antispin, CD/radio, fartpilot, ESP, tokulyktir, framsetur sum kann stillast í hæddini, el-spegl v/hita, 4x el-rútar, fjarstýrt sentrallás, servostýring, koyritelda o.a.
Ein flottur og øðrvísi amerikanskur bilur! Stendur hjá Solberg Sp/f í Kollafirði.
Ring 284409 ella skriva til henrik@solberg.fo
Neyðugt er at rita inn fyri at seta spurning.


text:
SNEPPAN Í HAMRABYRGI
Áðrenn sóttin svarta kom og legði oyði í Føroyum, var Víkarbyrgi í Suðuroy av størstu bygdum. Men sóttin ruddaði út í Víkarbyrgi og Hamrabyrgi (tey vóru tá bæði sum ein bygd). Eitt konufólk í Hamrabyrgi, nevnt Sneppan, livdi einsamalt eftir; men hon var vorðin so vill og stygg, at hon fekst ikki upp ímillum fólk aftur. Í Hamrabyrgi varð hon sitandi einsumøll alla sína ævi, og tí gingu menn og kastaðu kjøt niður av einum hamri til hennara, at hon skuldi ikki doyggja í hungri.
Ein toft er enn í Hamrabyrgi, sum rópast Snepphúsið eftir henni.
Søgn er eisini, at tá ið sóttin svarta hevði herjað, vóru í Sumba bert nøkur fá konufólk eftir. Synir bóndans í Akrabyrgi giftust tá hagar.


text:
Fólkaheilsuráðið er nú almennur samstarvsfelagi við Act-Belong-Commit í Avstralia
Dan Klein --- 13.03.2018 - 10:44
Fólkaheilsuráðið er nú almennur samstarvsfelagi við Act-Belong-Commit í Avstralia, við føroysku verkætlanini: ABC fyri sálarliga heilsu.
Fólkaheilsuráðið hevur arbeitt við menningarverkætlanini ABC fyri sálarligar heilsu síðan tíðliga í 2017, og er nú almennur samstarvsfelagi við Act-Belong-Commit, við verkætlanini; ABC fyri sálarliga heilsu. Føroyar eru sostatt saman við Danmark og Norra, triðja landi í heiminum, ið arbeiðir við hesum átaki innan sálarliga heilsu, sum er grundað á gransking.
Verkætlanin í Føroyum hevur sín uppruna í Act-Belong-Commit í Avstralia. Act-Belong-Commit er eitt víðfevnandi sálarliga heilsufremjandi átak, ið roynir at eggja fólki til at taka stig til at fremja og styrkja sálarligu heilsuna. Samstundis verður roynt at eggja organisatiónum til at gera sítt til at fremja sálarliga heilsufremjandi umhvørvið og gera tað lættari at luttaka í ymiskum felagsskapi og virksemi. Í stuttum snýr tað seg um at betra um sálarligu heilsuna, við at fylgja einfalda boðskapinum: Ver virkin, ver saman og ver hugbundin.
Eftirmetingar í Avstralia hava víst, at átakið gjøgnum seinastu 12 árini hevur gjørt fólk varug við, at tað er ymiskt, vit kunnu gera og áttu at gjørt, fyri at ansa eftir okkara sálarligu heilsu. Átakið hevur eisini broytt hugburðin til sálarliga heilsu og sálarligar trupulleikar, og minka um stigmatisering, ið er knýtt at sálarligum trupulleikum.
Í Føroyum er talan um eina menningarverkætlan, ið Fólkaheilsuráðið stendur fyri. Saman við 17 øðrum samstarvsfeløgum, ið eru kommunur, feløg, stovnar og kristiligir felagsskapir, arbeiða vit saman fyri at gera fólk tilvitað um, hvussu føroyingar kunnu betra um sálarligu heilsuna og betra um umstøðurnar fyri hesum.
Arbeiði við verkætlanini gongur avbera gott. Áhugin fyri verkætlanini hevur verið stórur, og føroyingar tykjast jaligir fyri átakinum og boðskapunum. Seinastu mánaðirnar hava ABC samstarvsfelagar funnið fram til, hvussu teir ynskja at arbeiða við ABC fyri sálarliga heilsu. Til triðja ABC samstarvsfundin herfyri vísti tað seg, at flestu samstarvsfelagar meta, at fyrsta stig eigur at vera - at gera føroyingar tilvitaðar um, hvat sálarlig heilsa er, og hvussu vit kunnu betra um sálarligu heilsuna. Fleiri hava síðani ætlanir um at hugsa ABC inn í verandi átøk, og onnur hava góð hugskot til nýggj ABC átøk. Semja er um, at nógv virksemi er í Føroyum, ið kann setast í samband við ABC, men tá fólk eru tilvitað um, hvat hevur týdning fyri sálarligu heilsuna, tá kunnu vit gera meira av tí, ið longu er gott, og leggja enn meira dent á trivnað í øðrum virksemi.


text:
Aðru hvørja viku fær mentanin ein hálvan tíma í sjónvarpinum. Ein hálvan tíma, sum eg bíði eftir við sama spenningi sum milliónir av amerikanarum í áravís gleddu seg til hugspunnu framtíðarsjónvarpsrøðina “The Twilight Zone”, sum í ein hálvan tíma hvørja viku gav teimum eitt ræðandi og óveruligt eygnakast inn í tað paranormala - a dimension of imagination as vast as space and as timeless as infinity.
Sunnukvøldið var meginparturin av hesum hálva tíma brúktur til kjak um, hví ungir føroyingar ikki flyta heimaftur eftir lokna útbúgving í útlondum. Ein stórur og týðandi samfelagsspurningur, sum vit eiga at kjakast um og taka í álvara – og eisini í hesum hálva tíma, sum mentanin hevur fingið at ráða yvir fjúrtanda hvønn dag. Tí spurningarnir um braindrain og fráflyting hava heilt nógv við mentan at gera. Trupulleikin er tætt knýttur at førda mentanarpolitikkinum, at teimum mentanartilboðum sum eru her, at strukturinum í listalívinum, at listarligum fakkunnleika, at virðingini fyri kreativa umhvørvinum og nógvum øðrum, sum hevur við mentan at gera.
Men tað sá út, sum allir luttakarnir høvdu gloymt, at tey vóur við í einari mentanarsending. Bara orðið mentan var ikki nevnt eina einastu ferð, tað var sum høvdu ókendar kreftir sogið orðið út í rúmdina og kenslan gjørdist ófrættakend: Høvdu tey mist minnið? Liva vit í einum øðrum veruleika? Havi eg misskilt okkurt? Er hetta Twilight Zone? Tey snakkaðu um korini hjá støkum mammum og hjúnarbond tvørtur um mørk, og tey hildu á og á og á. Eisini eg dovnaði og gloymdi hvørjari tíð eg livi í, doyvd av snakki og presenilum ørðviti.
Við eitt, júst sum í einum góðum parti av Twilight Zone, hendi nakað spennandi. DetFeröscheCompagnie trein fram á skíggjan og takk fyri tað. Ung fólk, sum hava tikið útbúgving uttanlands og koma heimaftur at vera saman við okkum og geva okkum sína list – guð viti, hvat tey munnu halda um fráflyting og braindrain?
(IS)


text:
Tað eru nú liðin trý ár, síðani Dynamit seinast spældi á Summar Festivalinum, men í august kann Dynamit aftur upplivast á Vágsbøi, har teir saman við áhoyrarum hava skapt nakrar heilt serligar løtur í føroyskari festivalsøgu.
Dynamit er festligur og glaður syngið-við tónleikur. Sangir sum Grøv nummar 13, Pápi tín býr ei í Tórshavn, Hví gongur Tom altíð skít, Ein vátur og kaldur drongur, Bangin og aðrir hava verið partur av minniligum konsertum á Vágsbøi, og nú er væl umtókti festivalbólkurin klárur til eina konsert afturat.
- Heimavøllurin hjá Dynamit er á Vágsbøi, og hugsa vit um tær fantastisku løturnar, vit hava havt saman við áhoyrarunum har, kunnu vit ikki annað enn gleða okkum til konsertina í august, sigur Niclas Heri Jákupsson, annar av sangarunum í Dynamit.
- Tá ið Dynamit fer á pallin er tað við fullari ferð og øllum okkara kendastu sangum. Bólkurin er kanska betri fyri enn nakrantíð, og vit fara at fyrireika okkum miðvíst til at geva fólk eina ógloymandi konsert á Vágsbøi, sigur Niclas Heri Jákupsson.
Manningin í Dynamit á Summar Festivalinum verður Niclas Heri Jákupsson, Hans Jacob Nystrøm, Ingi Isaksen, Erik Biskopstø, Jógvan Mørkøre, Mikkjal Hvannastein og Henning Nicodeumssen.


text:
Føroya Arbeiðsgevarafelag er meginfelag bæði fyri onnur arbeiðsgevarafeløg og einstakar arbeiðsgevarar. Høvuðsuppgávan hjá Føroya Arbeiðsgevarafelag er:
1. Felags lønarsáttmálar fyri vinnuna: Vegna vinnuna ger Føroya Arbeiðsgevarafelag sáttmálar við løntakarafeløgini, so at til ber at tryggja støðug viðurskifti á føroyska arbeiðsmarknaðinum og tálma lønarvøkstri í mestan mun.
2. Ráðgeving og tænasta: Felagið veitir limum sínum holla ráðgeving og tænastu á ymiskum økjum, t.d. sáttmálaspurningum, starvsfólkaviðurskiftum, leiðsluviðurskiftum og lógum og reglugerðum á arbeiðsmarknaðar- og vinnuøkinum.
3. Yvirskipaðir vinnupolitiskir karmar: Vegna vinnuna verður arbeitt við at ávirka allar tær lógir og reglugerðir, sum landsstýrið, løgting, umsiting, stovnar og kommunur seta í verk, soleiðis at hesar tæna og ikki darva vinnuna. Hetta verður gjørt við at geva hoyringssvar til lógir, kunngerðir, reglugerðir og mannagongdir umframt gjøgnum umboðanini, sum feløgini hava í ymiskum nevndum. Talan er um yvirskipaðar vinnupolitiskar karmar, ikki serstakar karmar fyri ávísar vinnugreinar.
4. Fundir og orðaskifti fyri leiðslurnar innan vinnuna: Felagið hevur átikið sær leiklutin at vera miðdepil fyri vinnuligum og vinnupolitiskum orðaskifti. Skipað verður fyri ymiskum tiltøkum, har bond verða knýtt millum leiðarar í privatu vinnuni - eisini tá húsið er karmur um vitjanir uttaneftir.
5. Kunning: Arbeiðsgevarafelagið veitir kunning um privatu vinnuna, vinnulig viðurskiftir og tann týdning, vinnan hevur fyri samfelagið. Kunningin verður givin bæði úteftir og gjøgnum føroyskar miðlar.
Vinnugreinafeløgini sum hava gjørt avtalu við Føroya Arbeiðsgevarafelag um at hava skrivstovu í Vinnuhúsinum, fáast við spurningar, ið eru viðkomandi fyri teirra vinnugrein. Nevndirnar í vinnugreinafeløgunum arbeiða sjálvstøðugt við sínum málum saman við einum ráðgeva, sum Føroya Arbeiðsgevarafelag hevur givið teimum til taks.
Størri mál, sum viðkoma fleiri vinnugreinum ella allari vinnuni, verða samskipaði av umsitingini í Vinnuhúsinum og Føroya Arbeiðsgevarafelag.


text:
Skotland
Skotland (enskt og skotskt Scotland),(skotskt gæliskt: Alba) er eitt av teim fýra londunum ið mynda Kongsríki Stóra Bretlands og Norðurírlands. Skotland fevnir formliga um norðasta partin av oynni Bretlandi umframt oyggjabólkarnar norðanfyri Suðuroyar, Orknoyar og Hetland umframt aðrar oyggjar har á leið. Orknoyggjar og Hetland gjørdust partur av Skotlandi í 1468, tá tær gjørdust heimafylgja hjá eini danskari prinsessu, sum giftist James 3 kongi.
Skotska kongsríkið Alba varð savnað í 843 undir Kenneth I skotakong. Kenneth gjørdi Scone í Piktaríkinum til høvuðsstað í ríkinum. Við sær tók hann Lagnusteinin, dalriadiska krýningarsteinin. Í 1296 varð steinurin fluttur í Westminister Abbey, men í 1996 var hann fluttur aftur til Skotlands. Skotska flaggið, The Saltire, er mett at vera elsta tjóðarflaggið enn í nýtslu.
Skotland hevur verið undir bretskum harradømi síðan 1707.
Innihaldsyvirlit
Søga[rætta | rætta wikitekst]
Høvuðsgrein: Skotlands søga.
Seinast í 830-árunum var Skotland fleiri kongsríki, ímillum vóru teirra piktaríkini fyri eystan og norðan og Dalriada fyri vestan. Kongurin í Dalriada æt Kenneth Mac Alpin. Hann setti sær fyri at savna Skotland í eitt ríki, so at teir betur kundu verja seg fyri víkingum. Í 841 rak hann víkingarnar úr Dalariada, síðan gjørdi hann innrás í piktaríkini og rak víkingarnar burtur hiðan. Í 843 gjørdist hann kongur yvir piktum. Fyri vestan bardust Rhoderi Mikli, prinsur av Gwynedd við víkingar og enskar herdeildir, sigraði á teimum og fekk valdið í meginpartinum av Wales. Tá ið Kenneth Mac Alpin doyði í 85, var hann einavaldsharri í nýggja kongsríkinum Skotia norðan fyri ánna Forth.
Alt frá tíðliga í 11. øld høvdu enskir kongar verið grammir eftir at leggja Skotland undir seg. Í 1296 sigraði Edward 1. (1239-1307) á skotska herinum og tók ræðið í Skotlandi. Tá ið Edward 1. doyði í 1307, legði Robert Bruce (1274-1329), sum var ein av teimum, ið kravdi skotsku krúnuna, til brots at reka onglendingar úr Skotlandi. Hann tók nógvar borgir og gjørdi slyálop á enskar herdeildir, og í 1314 møtti hann umsíðir enska herinum við Edwardi 2. (1284-1327)) á odda við Bannockburn mitt í Skotlandi. Skotski herurin vann, og Skotland varð frælst í meira enn 300 ár, hóast tað liðu nøkur ár, áðrenn Ongland formliga viðurkendi tað.
1. mai 1707 varð skotskt fullveldi avtikið við Sameiningarsáttmálanum 1707, tá ið Ongland og Skotland vórðu løgd saman í Kongsríki stóra Bretlands.
Í 1997 gjørdi fólkaatkvøða av, at skotska tjóðartingið skuldi endurreisast, og at Skotland skuldi fáa heimastýri. Við sonevndu Skotlandslógini varð hetta sett í verk, og skotar sluppu fyrstu ferð síðani sameiningina í 1707 at velja tjóðarting í 1999.
Politikkur[rætta | rætta wikitekst]
Høvuðsgrein: Skotskur politikkur.
Skotland hevur minni sjálvræði enn Føroyar, sum støðan er nú. Hin 18. september 2014 var fólkaatkvøða um loysing í Skotlandi. Úrslitið gjørdist nei til loysing, 55% atkvøddu nei og 45% atkvøddu ja.
Samkynt hjúnarlag[rætta | rætta wikitekst]
Myndugleikarnir í Skotlandi kunngjørdu í juli 2012, at Skotland fer nú at loyva samkyndum at verða vígd, og Skotland er sostatt tann fyrsti parturin av Stóra Bretlandi, sum tekur hetta stigið. Tann katólska kirkjan í Skotlandi er ímóti avgerðini og sigur, at talan er um eitt hættislig stig. Ætlanin hjá stjórnini er so, at lógin skal koma nýggjársdag í 2015. Meiningakanningar hava víst, at meirilutin av tí skotska fólkinum tekur undir við ætlanini hjá stjórnini [1].
Mentan[rætta | rætta wikitekst]
Høvuðsgrein: Skotsk mentan.
Landafrøði[rætta | rætta wikitekst]
Høvuðsgrein: Skotsk landafrøði.
At kalla allur norðari partur av Skotlandi er fjallalendi, høgar eggjar við djúpum døum ímillum; ofta renna stríðar áir í dølunum. Uppi í fjøllunum kunnu ofta vera heilt slættar heiðar og mýrar. Loðið er í grasi, og bøndurnir, sum ofta búgva langt frá hvørjum øðrum, hava nógvan seyð, og summir hava eisini ein hóp av neytum. Vøtn eru nógv millum fjøllini, og í summum er væl av sílum. Onglendingum dámar væl at fiska sil, og tl kemur nógv fólk niðan í fjøllini á hvørjum ári at royna eftir sílum. Við summar av teimum størstu áunum hava teir nú bygt elverk. Skógi er heilt lítið til av, men tey seinnu árini eru menn farnir at seta trø niður í stórum. Vesturstrondin í Skotlandi er meinlík teirri norsku; skergarður er allan vegin uttanfyri. Nakað sunnarlaga er tann djúpi Clyde-fjørðurin. Í sunnara parti av Skotlandi er nógv slættlendi, og landið har er væl dyrkað. Á eystursíðuni er fyri tað mesta slættlendi, og har eru fleiri góðar skipahavnir.
Búskapur[rætta | rætta wikitekst]
Høvuðsgrein: Skotskur búskapur.
Skotskt whisky er størsta útflutningsvøran hjá landinum aftaná gass og olju.


text:
Hjartasuff og illsinnisgleps ... til øsing og upplýsing ... um búskap og búskaparfrøði ... og um hvussu politikkur, miðlar og lobbyisma grugga alt.
søndag den 3. februar 2013
Kjak um europeiska identitetskreppu í Deadline á DR2
Týskand kom ikki úr tí drúgvu kreppuni eftir samanleggingina fyrr enn eitt boom í Suðureuropa økti týska útflutningin. Týska samanleggingin hevði oyðilagt kappingarføri hjá týskum fyritøkum, ein trupulleiki sum ikki bar til at loysa í Tysklandi einans. Teir reformar sum Týskland framdi, hjálpa Týsklandi í dag, men vóru ikki við til at fáa Týskland úr sínum lágkonjunkturi.
Tað er øgiliga lætt at tosa um ábyrgdarleysar suðureuropeiskar stjórnir, men tað loysir ongar trupulleikar, og forklárar faktisk eisini rættiliga lítið av trupulleikunum, sum Europa hevur at stríðast við. Tí er vigtugt at minna á, hvussu Týskland kom úr sínum trupulleikum.
Nú eru mong suðureuropeisk lond í somu støðu, sum Týskland var í. Týskland skal ikki bara veita hjálp (so sum lán) til Suðureuropa og annars krevja at tey loysa trupulleikarnar við innanlands reformum, tí tað er alt ov drúgt at endurvinna kappingarføri á tann hátt. Hjálpin skal koma við øktum týskum innflutningi úr Suðureuropa. Týskland og onnur lond norðanfyri, ið hava ráð til tað, koyra tíverri flestu við yvirskoti á gjalds- og handilsjavna, og gera sostatt støðuna í Suðureuropa verri. Heldur skulu tey seta meira gongd á sín búskap, og økja innflutningin, eisini hóast tað merkir verri kappingarføri. Reformar skulu eisini til sunnanfyri, men teir kunnu fremjast síðani.
Og tað hastar. Nazisman hevur framgongd í fleiri av harðast raktu londunum. Akkra sum í 1930-unum er tað sparipolitikkur -- sum moderatur høgrapolitikkur dikterar -- sum eisini gevur ekstrema høgrarákinum vind í seglini.


text:
Sonja er ikki partur av samráðingunum um nýggja samgongu við Miðflokkin
Politikkur19-11-2017 - 15:34 - Jóanis Albert Nielsen
Sonja Jógvansdóttir skrivar á Facebook: Um nakar skuldi ivast, so eri eg ikki partur av samráðingunum um nýggja samgongu við Miðflokkin. Eri ikki boðin við og gott tað sama. Tí at lata Miðflokkin aftur sleppa at seta dagskránna í føroyskum politikki er burturúr vón og viti
Tað er ikki orsakað av mær, at Javnaðarflokkurin, Tjóðveldi og Framsókn samráðast við Miðflokkin um nýggja samgongu. Eg havi hildið allar avtalur við samgonguna.
Fyri nøkrum døgum síðani skrivaði Jenis hetta á sín vanga: ”Tú gloymir tann 4. og avgerðandi persónin í verandi samgongu, hana sum stýrir hesari! Miðflokkurin kann aldrin gera samgongu ella avtalur við verandi samgongu (3 flokkar + uttanflokka tingkvinnuna), men at fáa hana burturúr samgonguni og Miðflokkin inn, saman við teimum broytingum vit ynskja, tað vildi verið eitt vælsignilsi fyri Føroyar ”
Tað er púra greitt, hvat dagskráin hjá Miðflokkinum er – tað váttað tey 18 punktini hjá teimum eisini!


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Skálavegur og partur av Bøgøtu verða nú asfalterað
17.10.2016
Komandi dagarnar verður ferðslan tarnað á vegastrekkinum frá vegamótinum millum Gerðisveg og Toftaveg oman eftir Bøgøtu og Skálavegi til hesin møtir Bakkavegi.
Fyrireikandi arbeiðið er byrjað, og asfaltarbeiðið verður gjørt eftirfylgjandi. Sett er út í kortið, at arbeiðið verður liðugt mikudagin.
Meðan hetta arbeiði fer fram, verður ferðslan tarnað, og í styttri tíðarskeið verður ikki koyrandi.
Vestmanna kommuna heitir á bilførarar, sum ikki hava neyðugan tørv at koyra á hesum strekki, um at leggja leiðina eftir øðrum vegum. Hinvegin heitir kommunan á bilførarar, sum hava neyðugan tørv at koyra eftir ella tvørturum vegastrekkið, um at vísa ansni og tolsemi.
Vestmanna kommuna
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Ein maður, nevndur Summaldur, var í Mykinesi á sinni - í teirri katólsku tíðini, meðan fólkið var hálvheiðið enn í Føroyum. Á ungum aldri fór hann av landinum, helst av tí at hann ætlaði sær niður í kríggj. Nýgiftur var hann, og einki barn hevði tí konan átt enn, tá ið hann fór. Tað var ikki tá sum nú - fór ein av landinum, so væntaðist hann helst ikki aftur. Í átjan ár var Summaldur burtur og vendi so heim aftur til Føroya. Hann fór vestur í Vágar alt í einum og beinanvegin til Sørvágs at fáa sær flutning vestur í Mykines. Men tað vildi ikki so til, at tað viðraði hjá honum alt fyri eitt at fara um Mykinesfjørð. Hevði hann longst heim aftur ímillumat í teim átjan árum, ið hann var niðri, ongantíð hevði hann kent slíkan longsil á sær sum nú. Ikki fekk Summaldur blund í eyguni ta fyrstu náttina, hann lá í Sørvági. Hann gekk niðan í eitt gróthús eitt sindur uppi í haganum, har sum hann kundi síggja væl vestureftir, og sat so alla náttina har og hugdi út til Mykines. Gróthúsið er nú fyri langt síðani burtur og hagin, har sum tað stóð, lagdur inn til bø, men enn nevnist plássið Summaldahús. Ikki viðraði hjá honum annan dagin heldur. Hann gekk fram við strondini syðru megin Sørvágsfjørð og kom til ein klett, sum útróðrarbátar eru vanir at rógva framvið. Tá slapp hann ikki longri, tí haðani úteftir er bratt berg, og so sat hann aðra náttina á hesum kletti, sum enn er nevndur Summaldaklettur eftir honum. Umsíðir viðraði; sørvingar førdu hann um fjørðin til Mykines og settu hann upp undir oynna norðantil, tí ikki slapst til bygdina (fyri sunnan) fyri brimi. Seint var á degi og niða var á kvøldi; náttarmyrkur kom á hann, tá ið hann kom á Sundadal, so hann helt seg ikki finna heim til húsa. Hann setti seg so at sova undir einum steini, sum enn nevnist Summaldasteinur eftir honum. Har barst honum fyri í dreymi, at ein maður kom til hansara og legði honum tað ráð einki ilt at gera inni í sínum egna húsi, fyrr enn hann hevði lisið faðirvár tríggjar ferðir.
Nú er at siga um konu Summalds, at hon var einsamøll í húsi, men ein maður fyri handan á, ið skyldur var við hana, var vanur at arbeiða hjá henni og sova í húsi hennara um næturnar, av tí at hon tordi illa at vera einsamøll. Sama kvøldið, ið Summaldur kom aftur til Mykines, var hesin húskallur á veg oman til hennara, men tá ið hann kom “oman á breyt”, tóktist tað honum, sum allur kirkjugarðurin stóð í einum loga og hvør grøv opin. “Jesus vælsigni meg; hetta hevur ikki verið fyri mínum eygum fyrr - eg skal fara heim aftur at leggja meg.” So helt hann av og vendi aftur.
Í dimmalættingini vaknaði Summaldur, fór við tað sama til gongu og heim til bygdina og kom til hús tíðliga á morgni. Nú ið hann kemur inn, sær hann tvey, konu sína og ein mann, liggja í songini og sova. Hann ornar um ennið, dregur knívin úr slíðranum og skal drepa mannin; men í tí at hann lyftir hondina, rennur dreymurin honum í huga. Hann fer út á gáttina og biður faðirvár; men ikki vil reiðin stillast. Hann fer aftur til songina og skal drepa, summar seg og fer aðra ferð út á gátt til at biðja faðirvár, men reiðin er tann sama. So gjørdi hann tríggjar ferðir, og ikki vildi sinnið renna av honum. Í tí at hann trilvar eftir manninum og skal taka hann í hárið, kemur hann at nerta við konuna. Hon vaknar og rópar: “Jesus náði meg! so nær hevur eingin hond verið tær, síðan Summaldur, tín sálugi faðir, fór av landinum.” Nú er tað sonurin, ið svevur í hópi við mammuni. Hon hevði átt hann stutt eftir tað, at Summaldur var burturfarin, og nú var hann tilkomin. Tá var pápin rørdur og takkaði Gudi, at hann hevði ikki lagt hond á son sín.
Jakob Jakobsen: ”Færøske folkesagn og æventyr”, 1898-1901
Sagnirnar eru her endurgivnar við Hammershaimbs stavseting eftir útgávuni:
Jakob Jakobsen: "Sagnir og ævintýr" , fororð eftir Mariu Mikkelsen, 1. útg. 1925, 2. útg. 1984-85.


text:
Fyri okkurt um gott hundrað árum síðani fór ein maður úr Oyndarfirði, ið tænti í Suðuroy, heim til Oyndarfjarðar at ferðast. Meðan hann var heima, segði hann frá, at nú var tann fuglurin, ið nevndist havhestur, farin at byggja í Froðbiarnípu. Fólk vildu lítið til at trúgva hesum. Tað var tá í tíðini bert hending, at havhestur sást um okkara leiðir.
Havhesturin var hildin at vera komin norðanífrá yvir Ísland (Smørland) og Grønland. - Tað eru umvið 45 ár síðani, at havhesturin byrjaði at byggja í berginum Sumburgh Head í Hetlandi. Har hevði hann ikki sæst fyrr.
Andreas Weihe: “Søga og søgn”, 1933


text:
Orð: Judson W. Van DeVenter
Lag: Winfield Scott Weeden
Týtt: Victor Danielsen
1. Í náttarmyrkri sál mín lá,
til Jesus kom til mín
og allar skuggar burtur rak
og gav mær kærleik sín.
Niðurlag:
Sólskin, sólskin, sólskin havi eg,
sólskin, sólskin allan lívsins veg;
síðan Jesus fann meg, gav mær frið frá sær,
havi eg hans kærleikssólskin milt í mær.
2. Er loftið alt av skýggjum dimt,
og bróta bylgjur vilt,
er verðin myrk, í míni sál
hans sólskin vermir milt.
3. Við Gud eg eigi samband søtt,
tá sól hans sær meg á;
eg streingi fram, og heiminum
eg bakið vendi tá.
4. Eitt rúmsátt land hann veitti mær
og slættar mær mín veg,
og í hans kærleikssólskini
lívsávøkst heysti eg.
5. Skjótt síggi eg hann, sum hann er,
mítt ljós, sum her upp rann,
í ljóma úr hans andliti
tilbiði ævigt hann.


text:
16 ára gamla Lív Poulsen úr Vestmanna vann danmarkarmeistaraheitið fyri U16 í gjár. Hon spælir við FC Midtjylland, sum vann finaluna á Skanderborg. Úrslitið var 25-24.
– Tað var heilt fantastisk og stuttligt at uppliva, sigur hon.
Lív fór á hondbóltsskúla í Ikast í november, har hon hevur kappast um pláss á liðnum hjá FC Midtjylland. Kappingin er hørð, men hon hevur vunnið sær pláss á liðnum, sum nú er tað besta í Danmark í hesum árganginum.
Lív er vinstrahandað og spælir á høgra vongi. Hon spældi 35 minuttir í finaluni og skeyt eitt mál.
Hon hevur verið darvað av skaða seinastu vikurnar, men nú var hon aftur tøk.
– Eg eri sera fegin um, at armurin var í lagi, so eg kundi spæla finaluna, sigur Lív Poulsen.
Hon spældi ikki við, tá danmarkarmeistaraskapið fyri eftirskúlar var síðsta vikuskiftið. Tá vunnu Lív og liðfelagarnir eisini.
Í stórari menning
Lív heldur seg hava gjørt stór framstig seinastu seks mánaðirnar. Tað verður eisini lagt nógv fyri. Tær venja tvær ferðir um dagin, leygardag hava tær frí, og so spæla tær dyst sunnudag.
– Har eru fleiri sera góðir spælarar, og eg venji nógv fyri at kunna gera meg galdandi. Eg havi serliga vant styrkivenjing, tí donsku spælararnir hava verið betri fyri kropsliga, men nú haldi eg, at eg eri eins væl fyri sum tær, sigur Lív.
– Tað er kanska ikki so løgið, at blusurnar ikki passa um herðarnar longur, leggur hon flennandi afturat.
Lív er sera fegin um, at hon fór til Danmarkar at spæla, og hon heldur eisini, at allir hondbóltsáhugaðir føroyingar eiga at fara á hondbóltsskúla. Tað eru fleiri góðir eftirskúlar í norðanlondum.
– Eg havi ikki bara fingið nógv burturúr sum hondbóltsspælari. Eg havi knýtt nýggj vinarbond og havt øðrvísi og stuttligar upplivingar, sigur hon.
Ein annar føroyingur spældi eisini við í hálvfinalunum um danmarksmeistaraheitið. Marita Mortensen og hinar í FIF Håndbold endaðu á fjórða plássi.
Marita og Lív


text:
Triðja av fýra greinum um, hvussu tóm hotelkømur verða fylt,
eftir Elina Brimheim Heinesen, fyrrverandi stjóra í SamViti:
Eins og fiskur ikki svimur upp á land av sær sjálvum, koma ferðafólk heldur ikki til Føroya av sær sjálvum. Onkur má út at gera nøkur hál á røttu miðunum. Tað krevur orku, sum ferðavinnan einsamøll ikki tykist at hava í løtuni. Elin Brimheim Heinesen hugleiðir í hesi greinini um, hví fleiri – bæði almennar og privatar – íløgur mugu til, og hvussu nógv.
Ferðavinnan kann sjálvandi royna at fáa Føroyum so nógva ‘ókeypis’ umrøðu sum gjørligt (hóast einki er heilt ókeypis) tí, sum tey flestu vita, kosta lýsingar og lýsingarherferðir astronomiskar upphæddir úti í stóru verð. Men sjálvt um Føroyar hava fingið so nógva umrøðu seinastu árini sum ongantíð fyrr, m.a. tí nógvir marknaðarføringspengar eru brúktir uppá at fáa journalistar og ferðafyriskiparar til Føroya – so munar eisini tað ov lítið. Tað skal meira til. Og tíanverri tykist ferðavinnan at vera ov lítil í Føroyum, sum er, til at kunna lyfta uppgávuna einsamøll.
Undirritaða – og nógv onnur við mær, serliga útlendingar – eru sannførd um, at her liggur gull og flýtur. Tað ræður bara um at brúka orku uppá at finna røttu miðini og fara út og gera hálini. Men føroyingar tykjast at mangla orkuna – umframt trúnna og viljan – til at gera íløgurnar í at fara út og fiska gullið upp. Tað er nóg mikið til av fiski, men “tað nyttar ikki at fiska uttan línu”, sum Johannes Jensen, stjóri á Hotel Føroyum, tók til herfyri. Seyðurin er har, men “onkur má fara út og reka seyðin í rættina”, sum Uffe Bærentsen, fyrrverandi stjóri á Hotel Føroyum, eisini hevur gjørt vart við.
Gyltasta høvi í langa tíð at selja Føroyar
Føroyingar hava fingið eitt ómetaliga gylt høvi, sum gleppur teimum av hondum, um høvið ikki verður gagnnýtt til fulnar nú. Fólk tykjast ikki at hava gjørt sær heilt greitt enn, hvussu nógv verd tann appelsinin er, sum føroyingar fingu blakað í turbanina fyri ikki so langari tíð síðani. Men henda appelsinin er bara nakað verd, um føroyingar duga at gagnnýta hana. Nemliga tann støða, Føroyar fingu frá National Geographic Traveler sum besta og mest óspilta oyggjaland í verðini. Hetta letur ein veldugan – og í løtuni vaksandi – marknað upp fyri føroyingar, nemliga tað skjótt vaksandi talið av náttúru- og mentanaráhugaðum ferðafólkum í heiminum, har ein boðskapur um tað besta, mest upprunaliga og óspilta oyggjasamfelagið fellir eitt turt stað.
Áðrenn Føroyar fingu hetta virðismikla spjaldrið á seg, hevur eingin – heldur ikki í vinnuni – enn megnað at finna júst tað sokallaða “Unique Selling Point”, sum sigur spaðar tvey. Nú hevur føroysk ferðavinna verið so heppin at fáa sítt Unique Selling Point forerandi! So tað ræður um at gera nakað munagott burturúr at brúka tað. Hetta er sterkasta søluargumentið, føroyingar hava havt nakrantíð, tí tað er eitt spjaldur, sum heimsins fremstu og mest virdu ferðaserfrøðingar hava sett á Føroyar – og ikki bara nakað føroyingar sjálvir halda uppá. Og tað hóskar sum fótur í hosu til alheimsrákið beint nú. Tað gevur veldugar møguleikar.
Men tað krevur, at ferðavinnan livir upp til ímyndina og syrgir fyri, at boðskapurin verður spjaddur kring heimin – ikki bara einaferð, men aftur og aftur – annars dettur gylta høvið niðurfyri. Tað kostar. Tað er rætt. Men tað loysir seg at blaka pengar eftir tí, tí møguleiki er fyri at fáa pengarnar fleirfaldaðar aftur, verður tað gjørt rætt. Tað er henda boðskapin, ferðavinnan má gera greiðan fyri almenninginum.
Fjarskotnari lond hepnast, so Føroyar kunnu eisini
Men enn tykist at vera ein útbreiddur ótti fyri, at tað ikki loysir seg fyri føroyska samfelagið at gera størri (almennar) íløgur í ferðavinnu. Helst hevur eingin enn megnað at sannført fólk um, at tað lønar seg. Tá fólk hava fatan av, at tað gongur aftur eftir hæli, og sjálvt ferðavinnufólk tykjast at ivast í, um Føroyar hava nóg stóra atdráttarmegi, hvør torir so at gera íløgur í ferðavinnu? Um ferðavinnan sjálv ikki tykist sannførd um virði av Føroyum sum ferðaland, hvussu kann hon so sannføra Føroya fólk um, at tað kann loysa seg at blaka pengar eftir ferðavinnu? Og hvussu kunnu føroyingar sannføra onnur úti í heimi um at keypa eina ferð til Føroya, tá tey sjálvi ivast í, um ein slík ferð er tað verd?
Føroyingar tosa t.d. ofta um, at hetta veðrið er einki at bjóða ferðafólki, men eg eri persónliga sannførd um, at tað hvørki er veðrinum ella landinum, tað er galið við. Tað hava National Geographic Traveler kanningin og óteljandi jaligar ferðafrásagnir frá útlendingum sannført meg um. Ferðafólk eru tvørturímóti ofta jaliga bilsin um, at veðrið er betri og náttúran meira stórsligin, enn tey høvdu væntað. Tað eru eisini fleiri dømi um, at lond hava hepnast við ferðavinnu, sum liggja longur burtur av leið enn Føroyar, við kanska færri attraktiónum, enn Føroyar hava – eisini lond við kanska líka so ella meira avbjóðandi veðurlag. Tað ræður ‘bara’ um at skapa hóskandi karmar um upplivingarnar og gera tær lættari tilgeingiligar.
Tær undranarverdu og heilt serstøku náttúruupplivingar, Føroyar kunnu bjóða, bera langt, men jaliga upplivingin hjá ferðafólkunum er eisini í stóran mun tengd at, hvørjum karmum upplivingarnar upplivast í – tvs. bæði hvussu góðar tænasturnar eru, og hvussu væl ferðaupplivingin sum heild hongur saman frá byrjan til enda.
Ikki tilvildarligt, hvar fólk ferðast
Royndir aðrastaðni vísa, at rættiliga góð úrslit kunnu náast, um tað almenna og tað privata ganga saman um at finna eitt hóskandi fokus fyri menningina av ferðavinnu – tvs. gera neyðugar kanningar av marknaðinum og út frá teimum gera heildarætlanir fyri menning og marknaðarføring av ferðavinnutilboðum, har alt hongur logistiskt saman. Tað ræður fyrst og fremst um, at fáa logistikkin til at virka betri – tvs. at gera tað lættari fyri kundarnar allan vegin, frá tí at kundin sær vøruútboðið, ger av at keypa eina ferð og til hann/hon er á staðnum og upplivir landið.
Tað er ein sannroynd, at talið av ferðafólkum veksur vanliga proportionalt við innsatsinum – tvs. alt eftir hvussu nógv tilboð og tænastur eru í útboði, og hvussu væl tey verða marknaðarførd. Tað snýr seg um at duga at fanga eitt rák og gagnnýta tað – tvs. heilt einfalt at hava eina hóskandi mongd av ítøkiligum tilboðum, sum møta eftirspurninginum, at bjóða út til hóskandi málbólkar á hóskandi miðum. Føroyingar fara heldur ikki sjálvir út at ferðast uppá má og fá til tilvildarlig lond. Fólk fáa hugskotið onkustaðni frá, og leita eftir ítøkiligum tilboðum at keypa, sum hóska til teirra persónliga tørv, tá tey fara aðrastaðni. Tað skal fella teimum lætt. Annars tíma fólk ikki.
Føroyar frammanfyri nógv onnur lond
Ferðavinnan í Føroyum ynskir sær sjálvandi støðugan vøkstur og óttast í løtuni fyri sínum livibreyði, tí hon hevur upplivað eina minni afturgongd. Hesin ótti skal sjálvandi takast í álvara, og okkurt má gerast her og nú fyri at venda gongdini. Men samstundis er neyðugt ikki at fella í fátt, at peika eftir syndabukkum ella gera panikkloysnir. Politikkarar hava higartil havt lyndi til at kvetta á stokkinum, um alt ikki gongur eftir vild, men tað er eingin loysn. Alt arbeiðið, sum hevur verið gjørt higartil í ferðavinnuni, hevur hóast alt ikki verið av leið, og tað, ið hevur verið gjørt væl, hevur uppiborið at vera viðurkent og má ikki blakast burtur. Tað má bera til at byggja víðari á tær góðu royndirnar.
Fyrst og fremst er neyðugt at fáa grundarleggjandi fakta uppá pláss fyri at kunna gera røttu metingarnar. Er ferðafólkatalið í Føroyum t.d. lítið ella stórt í mun til aðrastaðni? Hvat kunnu føroyingar realistiskt vænta sær við teimum tøku ressursunum?
Vanligar atfinningar
Tað er í hesum sambandi vert at minnast til, at samlaða íløgan, sum higartil er gjørd í ferðavinnu, sambært kvalifiseraðum metingum, hóast alt hevur megnað at hála um 40-50.000 útlendsk ferðafólk til landið um árið (og um 80-90.000, tá um 30-40.000 cruisepassagerar eru uppíroknaðir!) tey nógvu seinastu árini.
Í mun til stóru grannalondini liggja Føroyar sostatt í roynd og veru frammanfyri, tá ein hugsar prosentvísa talið av ferðafólkum í mun til fólkatalið. Tað eru fá lond í verðini, sum kunnu reypa sær av at hava eitt árligt ferðafólkatal, sum er hægri enn talið av íbúgvum í landinum, hóast einstøk landaøki kunnu vísa á lutvíst óvanliga nógv ferðafólk í mun til fólkatalið í økinum – t.d. Bornholm í Danmark, ella Mallorca í Spania. At koma hartil er tó ikki hent eftir einum degi, men er úrslit av einum miðvísum, professionellum marknaðarførings- og menningararbeiði, sum er farið fram í nógv ár.
Ofta verður t.d. tosað um, at tað er ov galið, at føroyingar ikki megna at fáa fleiri ferðafólk til landið uttanfyri hásesongina, men til tess er at siga, at hagtølini í øðrum samanberiligum londum vísa akkurát tað sama har – har er lítil munur. Lutvísa prosenttalið av ferðafólkum býtist yvir árið júst sum í Føroyum við hægstu kurvunum í juni-juli-august. Tað er jú í summartíðarskeiðnum, at flest fólk ferðast. Men sjálvandi ber til at royna í størri mun at fáa handilsferðandi og ráðstevnugestir til Føroya, sum oftast ferðast vetrarhálvárið.
Eisini havast fólk at, hví so nógv eldri fólk ferðast til Føroya. Hví koma ikki fleiri yngri, verður spurt. Til tess er at siga, at her fylgja Føroyar eisini sama mynstri sum í flest øðrum londum. Í altjóða høpi eru tað heilt einfalt tey, sum eru yvir 45, sum ferðast nógv mest, tí tey hava flest pengar og eru minst bundin. So har eru Føroyar eisini lítið øðrvísi enn flest onnur lond. Tað er ein fyrimunur at fáa júst hesi fólkini á vitjan, tí tey fara væl um og leggja lutvíst væl fleiri pengar eftir seg, enn yngri málbólkar.
Og hvat fæst so burturúr? spyrja fólk. Tað er torført at siga neyvt, men hvørt ferðafólkið – tvs. vanligt ferðafólk, sum gistir millum tveir dagar og nakrar vikur – leggur i meðal um 8-10.000 kr. eftir seg (cruisepassagerar tó væl minni – kanska um 1.000 kr. hvør.) Hetta eru mett meðaltøl, grundað á altjóða kanningar. Sum er, leggja tey umleið 40-50.000 ferðafólk, sum ferðast í Føroyum, sostatt sannlíkt á leið 400 mió. kr. eftir seg um árið. Hetta merkir, at gjørdu íløgurnar koma fleirfaldað aftur til samfelagið. Tað er hóast alt ikki heilt einki, hóast ferðavinnan kundi ynskt sær at fáa meira burturúr hvørjum ferðafólki ella fleiri ferðafólk, tí Føroyar hava kapasitet til fleiri.
Hvussu nógv skal til?
Eg eri vís í, at ferðavinnan megnar at fáa væl meira burturúr, um tað verður gjørt eitt meira samskipað og miðvíst arbeiði – bæði í mun til marknaðarføringina, og í mun til útboðið av tilboðum og møguleikum at ferðast til landið. Men eisini fyri at fáa dagatalið og forbrúkið hjá hvørjum einstøkum ferðafólki, sum kemur til landið, upp. Tilboð og tænastur kosta sjálvandi, men krevja fyrst og fremst gott hugflog, vilja og eitt sindur lagaligari fortreytir fyri at mennast, men tað slepst ikki undan, at serliga marknaðarføring og kanningar, sum skulu vísa úrslit, kosta – meiri enn tær upphæddir fyrrverandi SamVit, Atlantic Airways, Smyril Line og onnur áður hava havt at brúka av higartil.
Almenna ferðaráðið, sum marknaðarførir Føroyar og ger neyðugar ferðafólkakanningar, hevur áhaldandi víst á, at fleiri ressursur mugu til fyri at fáa meira gongd á ferðavinnuna. Summi hava fatað hetta sum kravmikið, men í mun til hvat skal tað metast? Vert er at minnast til, at tað ikki bara er ferðavinna, men eisini allar aðrar vinnur í Føroyum, ið fáa gagn av, at Føroyar gerast sjónligari. Møguleikin at fáa íløguna fleirfaldaða aftur, er eisini ógvuliga sannlíkur.
Tey seinastu árini hevur SamVit fingið um 14-15 mió. kr. av fíggjarlógini um árið – í ár fekk SamVit tó bert 13 mió. (áðrenn stovnurin varð lagdur saman við Uttanríkisráðnum). Av teim 13-15 mió. kr. kundu kanska bara ein triðingur brúkast beinleiðis til marknaðarføring av Føroyum uttanlands, tí SamVit hevði sum kunnugt eisini nógvar aðrar skyldur at røkja. SamVit hevði sostatt minni upphæddir til at ‘selja’ eitt heilt land fyri í øllum heiminum, enn ein minni fyritøka t.d. í donskum høpi, hevur til at selja sínar vørur í Danmark.
Bara sum eitt dømi kann nevnast, at ein einstøk heilsíðulýsing í einum vanligum donskum vikublað kostar 40-50.000 kr., so tað kann skjótt roknast út, at tað vóru ikki ráð til at gera lýsingarherferðir í nógvum londum kring heimin við teimum upphæddum, SamVit hevði at ráða yvir.
Skal ítøkiliga avlopið prógvast?
Skal munagóður vøkstur væntast, mugu munabetri íløgur gerast í at gera Føroyar sjónligari. Tað verið seg privatar og almennar íløgur – alt ger mun. Tað er einfalt: Fyri at fáa dupult so nógv burturúr, má strangt tikið roknast við, at dupult so stórar íløgur mugu gerast.
Men skal tað almenna fíggja marknaðarføring fyri vinnuna? spyr onkur helst. Eigur vinnan ikki at klára tað sjálv? Tað kann onkur uttan iva meina av røttum, men sum er, tykist vinnan ikki at hava fíggjarliga orku til at venda skeivu gongdini. Stórir vinnumøguleikar verða forspiltir, um ikki meira fígging fæst til vega til marknaðarføringsátøk, skjótt. Tí er tað gleðiligt, at landsstýrið nú hevur avgjørt at gera eyka íløgur í marknaðarføring av Føroyum sum ferðaland.
Politikkarar hava annars verið sera afturhaldandi og vilja altíð vita, akkurát hvat fæst burtur úr t.d. at játta pengar til ferðaráðið, sum stendur fyri marknaðarføringini... helst neyvt í krónum og oyrum. Men hetta ber ikki til at svara so neyvt, m.a. tí nóg stórar upphæddir hava ikki verið játtaðar til at fáa neyðug hagtøl inn, sum kundu víst úrslitini. Ein kann undrast, hví politikkarar ikki tykjast at krevja tað sama í sama mun, tá avgerðir verða tiknar um at gera stórar íløgur í at bora ávísar tunnlar, uttan at tað við vissu kann prógvast, at tað gevur nakað ítøkiligt avlop í bræði – enn minni útgreinað í krónum og oyrum.
Fólk vita, at ein vælvirkandi fiskivinna krevur íløgur. Tað kostar nógv at fiska, hagreiða og selja fisk – at keypa fiskiskip, virki, amboð og at menna sølulið. Hóast eingin trygd er fyri, at vinnan gevur avlop tey fyrstu mongu árini, so gera fólk íløgurnar kortini. Tað snýr seg jú m.a. eisini um arbeiðspláss. Mær er sagt, at tey seinastu 10 árini eru íløgur gjørdar uppá heilar 2 mia. kr. í ein fiskiflota, sum tíanverri hevur ilt við at gjalda rentur og avdrøg av síni egnu skuld. Tað er kanska ikki so løgið, tá ein hevur í huga, at fiskiflotin arbeiðir undir sera truplum umstøðum við ofta lágum og skiftandi fiskaprísum, har fiskiskipini eru noydd at fiska av sera óstøðugum og ofta niðurfiskaðum stovnum, sum eru avmarkaðir við kvotum ella fiskidøgum.
Harumframt er tað truplari enn fyrr at fáa tey ungu til at fara til skips ella til at arbeiða fisk í landi. Men kortini tykist tað ikki at vera tann stóri trupulleikin at fáa fígging til at gera íløgur í fiskiskip, sum kosta upp til trýsiffraðar upphæddir.
Ongar avmarkandi kvotur í ferðavinnu
Sjálvandi mugu føroyingar gagnnýta alt tað tøka tilfeingið – eisini fiskin. Heimsins besti fiskur svimur kring oyggjarnar, føroyingar eru bestu serfrøðingar innan økið, og fiskivinnan er partur av føroysku fólkasálini – so sjálvandi skulu føroyingar javnt og samt gera íløgur í fiskivinnu. Eg havi stóra virðing fyri teimum fólkum, sum hava áræði at gera hesar íløgur, og fegnist um, at virkisfýsin fólk búgva í hesum landi, sum hava trúnna og vilja leggja so nógv fyri.
Men tað kundi verið ynskiligt, at fleiri privatir íløgarar i Føroyum vildu lagt líka so nógv fyri, eisini tá tað snýr seg um t.d. at byggja ferðavinnu upp. Fiskivinnan hevur helst nátt einum lofti fyri burðardygd, tí hvussu nógv fiskiskip klárar fiskatilfeingið at bera? Men ferðafólk eru eitt so gott sum óavmarkað tilfeingið, har ongar kvotur eru ásettar (enn), umframt at enn er langt til loftið fyri burðardygd, so her liggja nógvir óbrúktir vinnumøguleikar. Tað hevði skjótt kunnað gjørt stóran mun, um tað var sama forstáilsi í almenninginum fyri, at tað krevur eisini íløgur at fiska ferðafólk. Onkur má gera íløgur í at finna røttu miðini og gera hálini. Føroyingar missa stórar inntøkumøguleikar við ikki at gera tað.
Blaka pengar burtur við ikki at gera íløgur
Tað snýr seg kortini ikki um serliga stórar íløgur í mun til, hvat fæst afturfyri. Ein dupult so stór íløga enn tann, ið verður gjørd árliga í løtuni, svarar hóast alt bara til ein lítlan brøkpart av kostnaðinum av einum meðal trolara, tá ein hugsar um, at íløgan sannlíkt kann úrslita í dupult so nógvum ferðafólkum, verður hon brúkt skilagott. Dupult so nógv ferðafólk kundu lagt upp ímóti eina knappa mia. kr. eftir seg um árið – meira enn ein Sandoyartunnil kostar! Um almennar íløgur skulu gerast í inntøkuskapandi virksemi, man júst ferðavinna vera tað skilabesta at gera almennar íløgur í. Eg veit satt at siga ikki, hvat tað er, føroyingar hava bíðað eftir, tí nógvir pengar verða burturblakaðir við ikki at gera íløgurnar.
Tað stutta av tí langa er: Tað skulu pengar til at tjena pengar. Størri upphæddir mugu inn í renslið fyri at fáa gongd á ferðavinnu, so hon kann geva eitt størri íkast til samfelagsbúskapin. Men tað skal eisini trúgv, samstarvsvilji, tíð og fyrireiking til. Er vinnan nóg jalig, treisk og áhaldin – og fær hon neyðugu undirtøkuna, fer arbeiðið uttan iva at loysa seg væl í síðsta enda.
Um greinarøðina “Hvussu verða tóm hotelkømur fylt”
Hetta er triðja greinin av fýra hjá Elini Brimheim Heinesen um, hvussu støðan hjá ferðavinnu í Føroyum møguliga kann fáast at batna. Tvær greinir hava staðið í blaðnum áður. Tann síðsta greinin kemur í blaðið í næstum.
- Fyrsta greinin snúði seg um, hví altjóða rákið hóast alt er til gagns fyri Føroyar og um, hvat tað merkir fyri framtíðar ferðavinnumøguleikar í Føroyum.
- Onnur greinin snúði seg um avbjóðingarnar hjá ferðavinnuni - um, hvat skal til fyri at møta hesum avbjóðingum best, og hvussu tað almenna kann hjálpa vinnuni.
- Triðja greinin snýr seg um, hví fleiri – bæði almennar og privatar – íløgur mugu til fyri at seta gongd á ferðavinnuna, og hvussu nógv skal til.
- Fjóðra og síðsta greinin snýr seg um, hví ferðavinnan má standa samhaldfast saman – eisini um sín egna stovn - fyri at gera neyðugar heildarætlanir og gagnnýta gylt høvi best.
Fá meira at vita:


text:
Aliútgerð til streymasjógv ein vinnulig ph.d.
Vónin, Fiskirannsóknarstovan og Náttúruvísindadeildin á Fróðskaparsetrinum hava seinasta árið samstarvað um eina verkætlan, sum hevði til endmáls at menna útgerð til aling á streymasjógvi, og at byggja upp servitan um aling á streymasjógvi í Føroyum.
Granskingin heldur nú fram sum ein Ph.d. verkætlan hjá Øysteini Patursson í New Hampshire, USA, í samstarvi við Náttúruvísindadeildina og vinnuvirkir í Føroyum. Heiti á Ph.d. verkætlanini er "Fishfarming equipment for exposed sites". Vegleiðari er Knud Simonsen frá Náttúrvísindadeildini og Professor David Fredrikson frá University of New Hampshire. Ph.d-verkætlanin byrjaði í august 2003, og verður liðug í 2007.
Áhugin fyri at ala á streymasjógvi byrjaði, tá ið vøksturin í útflutninginum av alifiski steðgaði í 2002. Tá vórðu øll økir í vardum sjógvi í Føroyum gagnnýtt. Eisini er tað ein sannroynd, at dálking kann verða ein trupulleiki á stillum vatni. Upplýsingar, sum Fiskaaling hevur savnað, vísa, at fiskur, ið verður aldur á streymasjógv sum heild trívist betri, og er betur søluvøra.
Aliringar, sum vinnan í stóran mun nýtir í dag, hava eina nót hangandi niður frá einum floti. Í nótini er oftast heft søkklína ella vektir fyri at halda henni niðri, men annars er einki, sum heldur nótini útspenta. Um rák er í sjónum, minkar rúmdin í nótini, og eisini kunnu lummar koma í nótina. Hetta ger, at trivnaðurin hjá fiskinum ikki er tann best møguligi. Um fiskurin kemur í samband við netið, kann skaði koma á roðsluna, sum kann elva til, at hann doyr stutta tíð seinni.
Ætlanin er at menna eitt alibúr, sum heldur nótina útspenta. Hetta vil eisini viðføra at størri nøgd kann vera í ringunum.Tvey hugskot hava verið frammi: Annað er at hava ein søkkring í botninum undir nótini, og hitt at gera eina streymverju framman fyri alibúrið til at minka um rákið, ið kemur á alibúrið. Fleiri alarar hava gjørt royndir við søkkringum, og royndir eru eisini gjørdar uttanlands, men tað sær ikki út til at ein væl virkandi loysn er funnin enn. Praktiskar royndir við streymverjum eru ikki framdar enn. Í verkætlanini, sum Vónin, Fiskirannsóknarstovan og Náttúruvísindadeildin framdu, vórðu model royndir gjørdar í tanganum hjá Vónini. Útrokningar eru gjørdar til at meta um alirúmdina við ymsari streymferð og við ymsum vektum í botninum á alinótini, umframt at royndir við einum 1:20 skala modellið av einum 128 m (ummál) aliringi eru gjørdar í tanganum hjá Vónini. Nøkur fyribils úrslit eru víst í talvuni niðanfyri.
Talva: Lutfalsliga rúmdin í nótinunum í mun til rák og vekt í botninum á nótini, víst sum prosentpartur av rúmdini, tá onki rák er.
Sum tað framgongur av talvuni má ein ávís vekt verða á søkkringinum fyri at rúmdin skal betrast munandi. Royndir við stívum søkkringi vísa eisini, at trupulleikarnir við flagrandi nót verða munandi minni, men um streymferðin verður ov stór kann ringurin kollapsa. Hetta hendi tá streymferðin var um 2 knob við nýttu model uppsetanini.
Í løtuni verður kannað hvussu aliringar standa í ymsum streymviðurskiftum. Mátarar eru settir á aliringar, umframt at streymmátingar verða gjørdar. Hetta fer at geva eina ábending um útrokningar og modelroyndirnar, sum eru gjørdar higartil, eru í tráð við veruleikan, og fer Øystein Patursson at nýta úrslitini í ph.d. verkætlan sína. Vinnuframagrunnurin lat fígging til verkætlanina hjá Vónini, Fiskirannsóknarstovuni og Náttúruvísindadeildini, meðan Statoil Føroyar fíggjar ph.d. verkætlanina hjá Øysteini.
Granskingarráðið fer at fylgja við í úrslitunum av verkætlanini. Annars hevur Náttúrvísindadeildini eina áhugaverda heimasíðu um streymkort, botnkort, fiskimið v.m.


text:
Orð: Lydia Lithell
Lag: Der Zar und den medchen
Týtt: Petur Jacob Sigvardsen
Viðmerking: Týddur í 1973.
1. Mær er sagt um ein Stað í tí Høga,
har ei sjógvarnir bróta um strendur;
har ei vandar og pínslur meg møða,
– um eitt bil, ja, so eri eg har!
Eg má undrandi lovsongir syngja,
tá eg hugsi um Himmalska Heimið;
um enn mangt man meg møða og tyngja,
tó eitt bil, ja, so eri eg har!
2. Í tí Landi ei tár skulu renna,
eingin pína og sjúka skal níva,
har ei særandi sorg er at kenna,
um eitt bil, ja, so eri eg har!
Ei skal gleðinnar dagur har halla,
ei skal ivin tá tyngja mítt sinni,
aldri meira vit snáva og falla,
tí tá eru vit heima, o, Guð!
3. Har hvørt Guðs barn skal standa so fegið,
skrýtt í snjóhvítum búna á Himni.
Mær er sagt um ta ævigu gleði,
og eg hugsi: – Á, var eg bert har!
Tá tann frelsti lovsyngjandi Skari
leikar gullhørpum á við Guðs Trúnu,
hoyrist syngjandi samfelda svarið:
Tú, vár Kongur, vár Harri og Guð!


text:
Føroyskir sangtekstir
- Ecclesiastes
- EDV skráin
- Efterspil
- Eftir at sáað er syndin øll her
- Eftir regnið
- Eftir tínum ryggi
- Eg
- Eg á náttartíð var djúpt í dustið boygdur
- Eg aftur síggi fjall og dal og tindar
- Eg átti einaferð ein hund
- Eg átti mær ein bláan bil
- Eg av Guð’ varð endurføddur
- Eg banki, eg buki
- Eg biði teg, Guð og Harra mín
- Eg bilsin standi og hugsi
- Eg byrðina beri við brosi
- Eg drepi meg sjálvan
- Eg droymdi um lukku, um friðin at ná
- Eg droymdi, við himmalsins portur eg stóð
- Eg dyrnar í byrginum eri
- Eg ei dugi fata
- Eg ei negldur varð í lógvar
- Eg eigi býli
- Eg eigi dýran song, hann er um Jesus
- Eg eigi ei meg sjálvan, nei Jesus eigur meg
- Eg eigi ein vin
- Eg eigi Frelsara; fyri mær hann biður
- Eg eigi Hirða, ein, mær kærur er
- Eg eigi vakrar dreymar
- Eg einaferð kendi ei náði, ei Gud
- Eg einsamur gekk og uttan mál og mið
- Eg elska teg vil, áh, Jesus, tí tú
- Eg elski hitt gamla hitt brimbarda býlið
- Eg elski Jesus meir og meir
- Eg elski mítt land
- Eg elski syngja henda song
- Eg elski tær bløðandi hendur
- Eg elski teg, Harri, prísi tær
- Eg elski teg, Jesus, eg eri nú tín
- Eg elski teg, Jesus, eg veit, tú ert mín
- Eg elski teg, land
- Eg elski tíni eygu
- Eg elski, eg elski teg, Jesus
- Eg eri á veg til Landið
- Eg eri dyrnar
- Eg eri eg
- Eg eri ein gestur, men glaður eg ferðist
- Eg eri ein K
- Eg eri ein lítil genta og eg ein smádrongur
- Eg eri ein lítil kanna full av te
- Eg eri ein vetringskvíga
- Eg eri endurføddur
- Eg eri endurføddur, við Kristi blóð grøddur
- Eg eri fegin við Guðs vilja
- Eg eri ferðabúgvin
- Eg eri fremmandur og bert ein gestur her
- Eg eri glaður og havi frið
- Eg eri glaður, Guds orð sigur mær
- Eg eri Guds barn og vil tað vera
- Eg eri innan, uttan, uppi, niðri
- Eg eri jólamaðurin
- Eg eri lítil
- Eg eri so spent til jóla
- Eg eri títt barn
- Eg eri vegurin, sannleikin, lívið
- Eg eri við í Guds heri
- Eg eri, Harri, sum tú sær
- Eg eygu míni hevji upp til fjallanna
- Eg eygunum lyfti mót fjøllunum
- Eg fái alt, tað varir um at bíða
- Eg fái mær eitt krit
- Eg fann ein vin, áh, hvønn ein vin
- Eg fari heim sum fuglurin, ið flýgur
- Eg fátækur snúgvi mær, faðir
- Eg fati ei, at Jesus kundi elska
- Eg fekk bilett til Himmalin
- Eg fekk frá Jesusi boðskap at bera
- Eg ferðist heim til Himmalin
- Eg ferðist við Gudi
- Eg flýggi til tónleikin
- Eg fór til læknan
- Eg frá Gudi eini boð fekk at bera
- Eg frá Harranum gekk burtur
- Eg gekk í dag, har Jesus gekk
- Eg gevi meg í Jesu favn
- Eg glaður vakni á morgni til ein nýbornan dag
- Eg gleddist við smálomb
- Eg gleði fekk í sorgum
- Eg gleðist so hvørt jólakvøld
- Eg Golgata, tann gamla heyg
- Eg Guðs náði havi sæð
- Eg haldi saman hendur, Guð
- Eg havi eina hond
- Eg havi F – R – I – Ð
- Eg havi ferðast so víða
- Eg havi fingið ein lítlabeiggja
- Eg havi hár
- Eg havi hoyrt um eitt land har við Glarhavsins sand
- Eg havi Jesusi valt at fylgja
- Eg havi Kristi kærleik
- Eg havi sagt farvæl til Egyptalandsins sand
- Eg havi tað gott
- Eg havi vunnið
- Eg helt
- Eg helt, at eg visti, hvat kærleiki var
- Eg hómi eitt land handan handastu íður
- Eg hoyrdi einglasong
- Eg hoyrdi Jesu kærleiksorð
- Eg hoyrdi kærleiksorð
- Eg hoyri ongastaðni heima
- Eg hug mín havi frá heiminum vent
- Eg hugsi so fegin um Himmalin
- Eg hugsi um teg
- Eg í einsemi dvølji hjá Jesusi
- Eg í Gudi frelsu mínar gleði fann, ið ævigt varir
- Eg í Meistarans hond síggi leivdir av leir
- Eg í myrkri og ljósi við Jesusi gekk
- Eg í nærveru Jesusar gleða meg kann
- Eg í sunnudagsskúlanum so mangan ovurfegin var
- Eg í virðing nígi her
- Eg kann aldri, aldri gloyma, tá eg fann frið við Guð
- Eg kann aldri, aldri gloyma, tá frið við Gud eg fann
- Eg kann so langt ei dríva
- Eg kann við gleði her siga frá
- Eg kann við gleði nú siga frá
- Eg keldu veit, sum vellir fram so klár
- Eg kenni ein, ið gloymdur gekk á foldum
- Eg kenni eitt navn
- Eg kenni hann, og hann kennir meg
- Eg kenni Petur
- Eg kenni, at Jesus í hjartanum býr
- Eg kom til Jesus, troyttur, sjúkur við
- Eg kom til krossin og sá ein mann
- Eg komi skjótt, so sigur himnakongur
- Eg komi, Harri, tí títt orð
- Eg krossi tínum, Jesus
- Eg kveiki kertur mínar
- Eg langa tíð livdi í myrkri og synd
- Eg langt burtur gekk frá Guði
- Eg langt í vestri var
- Eg legði alt á Jesus einaferð
- Eg leggi tað alt á Jesus
- Eg leingi gekk hin villa veg
- Eg leitaði tystur at lind teirri har
- Eg leitaði, søkti, ja, ár eftir ár
- Eg líta kann meg á hann
- Eg liti ljósið
- Eg lítla barn, so elskað
- Eg livi og veit við fullgóðum treyst
- Eg livi og veit, at sál mín er grødd
- Eg livi, og tit skulu liva
- Eg lurti eftir tær
- Eg má hava Jesus við mær
- Eg má vera hjá tær, Jesus
- Eg minnist teg, tá morgunsólin skínur
- Eg minnist úr gomlum søgum
- Eg nú um Jesus syngja vil
- Eg ofri tær meg sjálvan
- Eg óttist ei, hvat ið mær kemur á veg
- Eg oyggjar veit, sum hava fjøll og grøna líð
- Eg prísi tær, Gud
- Eg rósu upp sá næla
- Eg sá ein bangnan skara út úr Egypten fara
- Eg sá ein urtagarð ljómandi vakran
- Eg sá hann sum barn við teim vónríku eygum
- Eg sá í Jesu andlit
- Eg sá ljós
- Eg sá mammu mussa jólamann
- Eg sá reistan langt burtur ein vanvirdan kross
- Eg saðlaði mær ein hvítan hest
- Eg samla vil skattir í himli
- Eg sanna fekk, at tað at vera frelstur
- Eg savna vil skattir í Himli
- Eg sendi tykkum út at virka, líða
- Eg síggi ein mann móti Golgata fer
- Eg síggi í trúnni landið ljóst
- Eg síggi streymin reinsandi
- Eg síggi teg, Guds Lamb, at stá
- Eg síggi teg, Guðs lambið, har
- Eg síggja kann á fjallinum
- Eg sigi ja við Jesus
- Eg sigla man yvir lívsins hav
- Eg sigli fram yvir lívsins hav
- Eg siti so eina
- Eg sjólívið valdi
- Eg skal aldri ivast meir um ein nýggjan morgundag
- Eg skal altíð vera hjá tær
- Eg skal ganga í ljósi bjørtum
- Eg skammist ei við Harra mín
- Eg skelvandi til Harran fór
- Eg skilji ei, Jesus elskaði meg
- Eg skjótt skal Ævinleikans Morgun sjá
- Eg smáttu veit á grønu ong
- Eg so leingi í myrkrinum viltist
- Eg sokkin djúpt í díkið niður var
- Eg sovi mær megi
- Eg spyrji ei, um tú ert ein av heimsins vísu
- Eg standi tíni krubbu hjá
- Eg stevni fram til Sions stað, til eitt nýtt Jerusalem
- Eg streingi fram til landið tað
- Eg stundi eftir at lenda har heima
- Eg sum ein ferðamaður
- Eg sum eitt barn meg gleða vil
- Eg sum lítil piltur gekk í sunnudagsskúla
- Eg sum pílagrímur ferðist
- Eg svav og meg droymdi
- Eg syngi jólalag
- Eg syngi um míns Faðirs kærleik
- Eg syngja kann, tí hjarta mítt tað gleðist
- Eg takki tær fyri krossins pínu
- Eg takki tær, Gud, fyri farna tíð
- Eg takki, Gud, tær hvørt eitt bil
- Eg tænari vil vera
- Eg tær takki, Jesus, fyri
- Eg tekni
- Eg tilbiði teg, Alvaldsgud
- Eg tók ímót Guðs Evangelium
- Eg tysti eftir tær – sum hjørtur eftir vatni
- Eg tystur var í syndaoyðimørkini
- Eg undrandi standi og hugsi um kærleik tín
- Eg undrandi standi við Guðs trónu
- Eg ungur var og fattur við
- Eg uppreisnin og lívið eri
- Eg var mær og vitjaði bróður
- Eg var vilstur og kendi ei vegin
- Eg var vilstur og kendi ei vegin
- Eg varnist okkurt vakurt
- Eg veit
- Eg veit ei hví, ið Guð meg elskar
- Eg veit ei, hvat í morgin er
- Eg veit ei, hvat mær bíðar
- Eg veit ei, hvat tað næsta er
- Eg veit ein góðan seyðamann
- Eg veit ein hirða, sum røktar sín seyð
- Eg veit ein veg
- Eg veit ein veg, sum ber meg til bjørtu himnaborg
- Eg veit ein veg, sum er so trongur
- Eg veit ein vin, meg elskar
- Eg veit ein vin, sum góður er
- Eg veit eitt land sum bíðar mær
- Eg veit eitt land, eitt fagurt land
- Eg veit eitt land, eitt vakurt, signað land
- Eg veit eitt land, har vakurt er
- Eg veit eitt land, sum betri er
- Eg veit eitt land, sum fagurt er
- Eg veit eitt skjól, eitt virki
- Eg veit eitt spógvareiður
- Eg veit í himmiriki borg
- Eg veit ikki tíð ella tíma
- Eg veit mær ein blund í Jesu navn
- Eg veit um himna bjørtu borg
- Ég Veit Þú Kemur Í Kvöld Til Mín
- Eg veit, at Faðir mín, hann sær
- Eg veit, at Gud skal vísa mær sín veg
- Eg veit, at hjá mær góðar verur eru
- Eg veit, at loysnari mín, hann livir
- Eg veit, eg elski meiri teg
- Eg veit, eg veit, tað var fyri meg
- Eg veit, Hann kemur
- Eg veit, hvar góð er grundin
- Eg veit, mín Frelsari, hann livir
- Eg veit, nær ið tindarnir rodna
- Eg velji fyrr Jesus enn gull og fæ
- Eg við Jesu lívi livi
- Eg við Jesus ynski tala
- Eg við troyttum, særdum hjarta
- Eg vil aldri sleppa tær og svíkja teg
- Eg vil altíð til Harran syngja
- Eg vil fegnast, syngja takkarsong
- Eg vil fylgja
- Eg vil Harran og Frelsaran minnast
- Eg vil ikki tiga
- Eg vil krýna Teg
- Eg vil meg sjálvan geva
- Eg vil mínum Harra prísa
- Eg vil prísa tær
- Eg vil prísa tær og æra títt heilaga navn
- Eg vil prísa tær, o Jesus
- Eg vil syngja ein sang um ta náði
- Eg vil syngja ein song um hitt signaða land
- Eg vil syngja tær prís, mín Harri, mín Gud
- Eg vil syngja um Guds góðsku
- Eg vil syngja um mín Harra
- Eg vil syngja, Gud mín góður er
- Eg vil takka tær, áh, Gud
- Eg vil takka tær, mín Gud, millum fólkasløg á foldum
- Eg vil takka Tær, o, Faðir, at Tú frelsti ein sum meg
- Eg vil telja stjørnurnar
- Eg vil vera ein viti
- Eg vildi ganga syndaveg
- Eg vilstur var av leið
- Eg visjón
- Eg vist ikki má so syrgin vera
- Eg vóna vil, ið hvussu fer
- Eg ynski at tæna Jesusi
- Eg ynski at vitna um Jesus
- Eg ynski tilbiðja teg, mín Frelsari
- Eg, Jesupápi, takki tær
- Ei aðra hjálp, ei annað skjól
- Ei blóð, ei altar nú
- Ei eg gloymi teg, Viðareiði
- Ei eg kenni morgindagin
- Ei eina eg á lívsins vandavegi
- Ei enn, mítt barn, enn dagsins stríð og hita
- Ei finnist á jørð ein so eydnusom sál
- Ei finst ein kærleiki tínum líkur
- Ei gull- og silvurkrúnu varð Hann krýndur við
- Ei langt, ei langt frá Guds ríki
- Ei langt, ei langt frá Guds ríki
- Ei lættfør leiðin er, vit mót Himlinum halda
- Ei meira eg kenni longsul
- Ei nakað bein varð brotið
- Ei nakað her á foldum kann
- Ei nakað kann metast við heimstaðin fríða
- Ei nakar her sær sjálvum livir
- Ei nøkur nátt so svørt kann verða
- Ei nøkur vápn skulu sigra á okkum
- Ei størri undur hevur heimur skoðað
- Ei tár hin morgun í himmalborgum
- Ei var hann sovandi funnin hin dag
- Eiga leiða jólamann
- Eigi mær ein lítlan vin
- Eigur tú
- Eigur tú ei vinir kendar
- Eigur tú Frelsaran
- Eigur tú tann vin
- Ein aftnandi dag, bert skamma stund
- Ein barnavinur góður
- Ein blóðig hond nú bankar
- Ein boðskap, ja, eina heilsu vit bera
- Ein dag gekk eg uttan vón, fortaptur eg var
- Ein dag í senn
- Ein dag skal ævinleikans morgun rísa
- Ein dag, ein dag – um ikki fyrr
- Ein dagin ein maður, so er mær sagt frá
- Ein dagin Harrin Jesus kom
- Ein dagin í andanum fara
- Ein dapur dagur kemur
- Ein dári sigur: Eingin Gud man vera
- Ein dýrdarstaður mær bíðar
- Ein einari
- Ein eingil kom av himli
- Ein er vár meistari, Jesus, vár Harri
- Ein er, sum teg elskar
- Ein fagur vegur er hjá teim
- Ein ferðamaður – og landið fremmant
- Ein firvaldur í góðum lag
- Ein fittur dreingjaflokkur
- Ein fjórðingsøld – tað er eitt skeið, ið spennir
- Ein Frelsara dýrdligan fann eg
- Ein Frelsara signaðan, dýran eg fann
- Ein gamal nekari
- Ein genta fór í bøin
- Ein gleði stór, at barn hjá tær
- Ein gleðinnar sang til Hans æru
- Ein gleðisang eg um Jesus syngi
- Ein glotti fyri framman
- Ein gravarferð jóladag 1949
- Ein hurð til himmals opin er
- Ein húsbóndi á morgni býður
- Ein hvíla trygg í Himli er
- Ein kavamaður stendur í havanum
- Ein kærleikssang eg syngja vil
- Ein kærleikssang vil eg syngja
- Ein kelda rennur
- Ein kross at bera ein og hvør man fá
- Ein kross eg sá, ið blóðið hevði fargað
- Ein kvinna, ið var havd á mongum munni
- Ein langur vegur
- Ein leið til frelsu eina
- Ein lítil fiskur svam
- Ein lítil fittur vættur
- Ein lítil genta gekk í sunnudagsskúla
- Ein lítil laksur eri eg
- Ein lítil stund, og stríðið er at enda
- Ein longsil djúpt í hvørjum brósti liggur
- Ein longsul býr í hvørjum barmi inni
- Ein løta enn, so eru vit
- Ein morgun jú fylgir tí myrkastu nátt
- Ein neyðstødd kvinna kemur til Jesus
- Ein nýggjur skapningur
- Ein oyðimørk er henda verð
- Ein ráðharri kemur til Jesus á nátt
- Ein sang eg í sál míni goymi
- Ein sang um Jesus eg glaður syngi
- Ein sangur tónar nú í mínum hjarta
- Ein sjálvvilligur gekk fyri meg
- Ein sjógarpur
- Ein skari, túsund túsund
- Ein skóti altíð fróur er
- Ein skuldabundin tænari eg eri
- Ein smádrongur, kaldur og svangur
- Ein so undurfull søga er søgd
- Ein sólin er, sum allar staðir lýsir
- Ein song eg eigi, Jesus gav hann
- Ein søga er, sum gleðir meg
- Ein søga so vøkur varð søgd mær
- Ein staður er, dýrur og fagur
- Ein stórur skari við Guðs trónu stendur
- Ein strika bert skilir
- Ein stund hjá tær, áh, Jesus
- Ein summardag
- Ein tonn er leys hjá mær
- Ein tubbakstáttur
- Ein undurfull náði frá Golgata flýtur
- Ein undurfullur dagur verður tað
- Ein undurkelda man líða
- Ein ungdóm, sum kann aldri, aldri blikna
- Ein urtagarður fagur
- Ein útróðrardagur um heystið
- Ein vakran heim tú, Harri, gav
- Ein vallari so lítil
- Ein vernd, ein heiløg verja
- Ein vin eg eigi
- Ein vin eg eigi, ein sum trúfast fylgt mær hevur
- Ein vinin eg fann, ein, sum sá mína neyð
- Ein vinur er, sum aldri svíkja kann meg
- Ein vísur maður bygdi hús sítt á klett
- Eina ferð í fornu tíð
- Eina Guds kærleiki
- Eina í garðinum stríddi tú har
- Eina tíð eg livdi í myrkri
- Eina við tær
- Einaferð
- Einaferð á knæ við krossin birtist
- Einaferð í synd eg staddur var
- Einaferð skal gøtan enda
- Einans eitt lív at ofra
- Einans eitt lív at ofra
- Einans ófriður tyngdi mítt hjarta
- Einfalt trúgva hvønn ein dag
- Eingil mín kvæð
- Eingin annar
- Eingin brýggjar seg um meg
- Eingin er sum tú
- Eingin er sum tú
- Eingin skilir teg sum Jesus
- Eingin so kann síni varða
- Eingin størri ogn á fold
- Eingin sum tú, Gud
- Einglar bóru boð
- Einglarnir grunda á frelsunnar undur
- Einki er sum summarkvøld við strendur
- Einki navn á foldum
- Einki navn er stórt sum navnið Jesus
- Einleiki
- Eins og áarstreymur rennur
- Eins og barn byggir borgir
- Eins og hin fortapti sonur
- Eins og hjørtur, ið tráar eftir vatni, o, Guð
- Eins og hønan veingir breiðir
- Eins og kvinnan har við brunnin, eg søkti
- Eins og onnur nógv medmenniskju
- Eins og tú beyð, áh, Frelsari
- Eins og tystum hjørti leingist
- Eins og vætan á vári
- Eins og vit við sakni væl
- Einsamallur
- Einsamallur
- Einsamalt á fjørusteini
- Einsemi
- Eiriks-Paulina kvað
- Eitt allarsíðsta ár
- Eitt barn er føtt í Betlehem
- Eitt bros
- Eitt dýpi av dýrari tíð
- Eitt einfalt barnasinni
- Eitt er Harrans ár nú runnið
- Eitt er landið hinumegin
- Eitt er landið, so ljóst og so gott
- Eitt er landið, sum eingin á fold hevur sæð
- Eitt fjós og ein krubba
- Eitt fótbóltslið sum TB
- Eitt føroyskt kvøld
- Eitt friðarheim
- Eitt friðleyst stað var verðin mær
- Eitt heim, eitt Himmalheim er mítt
- Eitt heim, eitt varandi heim ei her
- Eitt hitt
- Eitt hjarta er, ið hin sonin elskar
- Eitt hjartasuff
- Eitt kvøldið so síðla
- Eitt lítið fjallaland
- Eitt lív tær givið varð í ogn
- Eitt navn á fold av øllum ber
- Eitt navn bert eg kenni
- Eitt navn er mær so dýrabart
- Eitt navn er yvir øllum øðrum nøvnum
- Eitt navnið er, mær líkar væl
- Eitt neyðardýr við vegin sat og biddaði
- Eitt nýtt fólk reisir seg í Føroyum
- Eitt rukka hjarta
- Eitt samfelt takkarlag
- Eitt silvitniskvøld fram við Strond
- Eitt sinn enn hin góða boðskap
- Eitt skip legði stolt út á havið
- Eitt skýggj av trúgvum vitnum kring okkum rørir seg
- Eitt snjóhvítt herlið er at sjá
- Eitt suff um allan heimin fer
- Eitt sunnukvøld í plantasjuni
- Eitt trúfast hjarta, Harri mín
- Eitt undur stórt, at náði tín
- Eitt vakurt stað var henda jørð
- Eitt veitiii
- Eitt við Teg, Jesus, at gerast í trúnni
- Eittans orð, eg segði tær
- Ekkó
- El-Shaddai
- Eldast ei har
- Eldur í (kom og køl meg)
- Elefantasi í G
- Elisabet og Elinborg
- Ellinors vísa
- Elska meg nú
- Elskaða mamma
- Elskaður til endan
- Elskar tú eisini meg
- EMarin
- Endað er stríð og málið nátt
- Endiliga tað ordentliga Ólavssøku-rappið
- Endurloyst og glað
- Enn
- Enn ein dagur fór
- Enn eina ferð
- Enn eina ferð eg eri her
- Enn falla streymar av náði
- Enn hvørvur ár, o, Harri kær
- Enn lýsir tað lívsins ljósið
- Enn nakrar tungar gøtur
- Enn stendur hurð mín opin
- Enn, enn blóðkeldan flýtur
- Enn, enn er rúm í Lambsins gleðihøll
- Enn, enn tað ljóðar, krossins dýra orð
- Enniberg
- Er alt bert myrkur, er brostin vón
- Er av máttloysi tú bundin, fór tín trúgv í skeljasor
- Er byrðin stór og møðir teg
- Er enn myrk og trong hvør leið
- Er grindin trong, er gøtan mjá
- Er Gud við mær, so stríði
- Er hans navn ikki kært
- Er her eitt hjarta, sum tráar
- Er hond tín løgd á Harrans plógv
- Er kongur lívsins hirði mín
- Er mítt lív ein signingarkelda?
- Er mítt lív ein troyttandi ferð
- Er reyð tín synd so sum skarlak og blóð
- Er tað nakar, sum kann hjálpa
- Er tað satt, at Jesus er mín bróðir
- Er tín dagur fyltur av sorg
- Er tín krossur ov tungur at bera
- Er tín leið løgd mót himlinum bjarta
- Er tín synd reyð sum purpur og so vónleys tín søk
- Er tín syndabyrði svár
- Er títt eyga vent mót Himli til teir skattir uppi har
- Er títt hjarta troytt á tungum vegi?
- Er títt hjarta tyngt og troytt, er mótið lítið
- Er títt navn skrivað har
- Er várt lív eitt ljós
- Er, vinur mín, tú tilreiðar til tann dag
- Eric the red
- Eros
- Eros
- Ert tú hjartabrotin, kom til Jesus
- Ert tú nívdur av so svárum, tungum byrðum
- Ert tú syrgin í dag
- Ert tú troyttur, ert tú sjúkur
- Ert tú við í stríðnum fyri Harran
- Ert tú vrak á lívsins havi
- Eru tit mítt ljós í verð
- Eru vit til
- Ettesabrúgv
- Europameistarin
- Evening star
- Evropa
- Excavation
- Eydnan
- Eydnan er ei at líta á
- Eydnu nú ynskja vit, bróðir og systir
- Eydnuhjólið
- Eygu blind læt Jesus upp
- Eyguni fylli
- Eymt og í kærleika Jesus enn kallar
- Eystein


text:
Heimskendi heildarveitarin innan aliútgerð, Ocea, verður umboðaður í Føroyum av MP Teknik. Í vøruskránni, sum fæst á leinkjuni niðanfyri,
eru t.d. flakar, bátar, ljós og fóðurspreiðarar umframt fínari tøkni sum sum myndatól, sensorstøðir og telduforrit.
Á heimasíðuni hjá Ocea, sum eisini fæst á leinkjuni niðanfyri, eru rættiliga nógvar upplýsingar, filmsklipp o.s.fr. Annars greiða vit fegnir frá
vørunum.
MP Teknik avgreiðir alla sølu, eftirlit og umvæling av vørunum hjá Ocea.
Aling
Heimskendi heildarveitarin innan aliútgerð, Ocea, verður umboðaður í Føroyum av MP Teknik. Í vøruskránni, sum fæst á leinkjuni niðanfyri,


text:
Tað er manna søgn, at Svínoy sum aðrar av oyggjunum var flotoy av fyrstu tíð. Hon kom upp fyri norðan, men sást sjaldan av fólki, tí at hon førdi sum oftast toku við sær, og var sjálv huld í mjørka. Nú skal sigast frá, hvussu til bar, at hon varð føst oyggj.
Í bygdini á Viðareiði í Viðoynni áttu menn eina súgv, men ongan gølt, og tó var súgvin kviðin á hvørjum ári og átti grísar. Allir undraðust mikið á hetta og kundu ikki fáa skil á, hvussu hetta bar til. Fólk søgdu nú, at tey høvdu saknað hana stundum úr bygdini, men at hon tó altíð var komin skjótt aftur.
Ein dagin fór hon kvikliga eystur ígjøgnum bygdina og yvir um eið móti Eiðsvík. Ein kona fekk fatur á henni og bant lyklakippu upp í halan á henni; súgvin fór á sjógvin og svam frá landi. Nakað eftir hetta síggja menn á Viðareiði oyggj koma undan sunnanvert á eiðinum; teir manna sum skjótast út bát og rógva at oynni, og nú kundu teir bæði finna hana og lenda á henni; tá ið súgvin hevði borið jarn út á hana, festist hon, og straks lýsti í mjørkanum, sum hevði ligið um hana, og har hevur hon ligið síðani. Men teir kallaðu hana Svínoy, av tí hon var full av svínum, tá ið teir komu út á hana, og svín hevði fest hana í botn, so at hon ikki var flotoy longur; men úti á henni var tað, at viðareiðssúgvin hevði søkt sær brund.
Kelda: V.U. Hammershaimb: ”Færøsk Anthologi I”, 1891


text:
Jógvan H. Gardar
27.05.2015 - 12:40
> Vinna & Tøkni > Alivinna
Gongd er nú komin á byggingina hjá Bakkafrost á Glyvrum. Talan er um góðskingarpartin av framleiðsluni hjá føroyska alirisanum.
Bakkafrost er í gongd við eina fimmára íløguætlan sum er tann størsta nakað privat føroyskt felag nakrantíð hevur gjørt.
- Íløgur verða gjørdar stigvíst í øll lið í virðisketuni. Høvuðsendamálið við íløgunum er at minka um lívfrøðisliga váðan, at betra um kappingarførið og økja framleiðsluorkuna, segði nevndarformaðurin Rúni M. Hansen á aðalfundinum hjá Bakkfrost herfyri.
Fimm-ára íløguætlanin frá juli 2013 varð hækkað við 470 milliónum krónum í august 2014 til eina samlaða upphædd á 1,5 milliard krónur.
- Sáttmálar eru undirskrivaðir við bæði útlendskar og føroyskar veitarar. Tað gleðir okkum at síggja, at føroysku veitararnir eru kappingarførir bæði í góðsku og prísi. Við útbyggingunum tryggja vit, at føroyskur laksur framhaldandi verður virðisøktur í Føroyum og ikki uttanlands. Hetta er eisini tengt at, at vinnuligu karmarnir framvegis verða kapingarførir, segði Rúni M. Hansen.
Umframt nýggja virkið sum nú reisit á Glyvrum, so eru eisini íløgurt gjørdar í aðrar partar av fyrirøkuni, millum annað eru útbyggingar framdar og eru í gongd av smoltstøðunum á Norðtoftum og á Viðareiði. Í juni kemur so nýggi brunnbáturin, Hans á Bakka.
2015 er árið í hesi fimm-ára ætlan tá størstu íløgurnar verða gjørdar.


text:
Kunningardagur um Bygningskunngerð
vinna13-03-2017 - 16:44 - Jóanis Nielsen
LV.fo skrivar:
BYGNINGSKUNNGERÐIN: Ivast tú í, hvussu nýggja Bygningskunngerðin, BK17, skal brúkast, og hvar tú kanst leita tær meira vitan, um tørvur er á tí? Kom við til BK17 kunningardag nú fríggjadagin 17. mars, og fá svar upp á allar hugsandi spurningar í sambandi við nýggju byggikrøvini.
Við ársbyrjan í ár kom í gildi nýggj byggilóggáva, sum hevur til endamáls at tryggja felags reglur fyri alla bygging í Føroyum. Í hesum sambandi hevur Landsverk, sum nú umsitur hetta málsøkið, latið prentað Bygningskunngerðina, BK17, sum ásetir minstamarkið fyri dygd á bygging við ávikavist funktiónskrøvum og tekniskum krøvum.
Kunngerðin tekur heimild í byggilógini frá 2012, sum hevur til endamáls at tryggja, at felags reglur eru settar í verk fyri bygging í Føroyum. Teir átta kapitlarnir í nýggja bóklinginum taka støði í øllum frá byggistyrki, til bjálving og brunaviðurskifti. Talan er um eitt regluverk, ið kemur bæði borgara og samfelagi til góðar.
Landsverk, sum fekk hetta málsøkið at umsita frá 1. januar 2017, hevur vegleiðandi leiklutin av reglugerðini yvir fyri kommununum, meðan kommunurnar vegleiða sínum borgarum og greiða allar vanligar spurningar og ásetingarnar í kunngerðini.
Í sambandi við gildiskomuna og útgávuna av Bygningskunngerðini skipar Landsverk fyri kunningarátakinum “Kom væl frá byrjan” í Skálanum í Norðurlandahúsinum nú fríggjadagin 17. mars. Umframt kunning sum heild verður høvi at seta spurningar til teir ymsu partarnar í Bygningskunngerðini. Øll eru vælkomin frá kl. 12.30 til lætt ábit. Byrjað verður stundisliga
kl. 13.00, og tiltakið endar kl. 16.00.
Tilmelding
Tilmelding fer fram umvegis teldupost tilMaLu@lv.foog við at rinda kr. 300,00 fyri hvønn luttakara á kontu nummar 9181-128.220.6 í Eik innan mikudagin 15. mars kl. 13.00. Við í luttøkugjaldinum er lættari ábit og eitt prentað eintak av Bygningskunngerðini 2017.
Skráin:
Kl. 13.00: Vælkomin
Ewald Kjølbro, stjóri, Landsverk
Kl. 13.15: Leikluturin hjá Landsverki
Landsverk fekk Bygningskunngerðina at umsita 1. januar 2017, samstundis sum nýggja Bygningskunngerðin kom í gildi. Men hvat inniber uppgávan, og hvørjar tænastur bjóðar Landsverk kommunum og øðrum í hesum sambandi?
Ólavur Jóannesarson Hansen, løgfrøðingur, Byggideildin á Landsverki
Kl. 13.45: BK17 og arbeiðstakarin
Hvat hevur nýggja Bygningskunngerðin at týða fyri byggivinnuna í Føroyum? Hvørji atlit skulu nú takast, og hvussu fer hetta at merkja føroyska bygging framyvir?
Eyðfinn Lenvig, tøknileiðari, J&K Petersen
Kl. 14.15: BK17 og kommunala umsitingin
Hvussu fara kommunurnar at merkja hesa broyting, og hvussu skulu tær nú umstilla seg til nýggju krøvini?
Marius Müller, deildarleiðari á Byggi- og umhvørvisdeildini, Tórshavnar kommuna
Kl. 14.45: Orkutørvur í bygningum & orkuforritið Be10
Hvør er orkutørvurin í bygninginum, orkukarmurin og orkuforrit Be10, og hvussu skulu orkukrøvini eftirvísast?
Ragnar K. Mouritsen, sivilverkfrøðingur, RAM
Kl. 15.15: Byggiharrasamtak Føroya og Ráðgevarafelagið skipa fyri skeiðsrøð
Byggiharrasamtakið og Ráðgevarafelagið fara í felag at skipa fyri eini røð av viðkomandi skeiðum í hesum árinum, ið gjølla fara at lýsa nøkur av høvuðsevnunum í nýggju Bygningskunngerðini.
Selmar Nielsen, stjóri og arkitektur, SNA og umboðandi Ráðgevarafelagið
Kl. 15.30: Viðkomandi skeiðstilboð fyri framman á Skeiðsdeplinum
Eisini Skeiðsdepilin fer í næstum at skipa fyri nøkrum viðkomandi skeiðum, ið skulu hjálpa áhugaðum at koma væl frá byrjan við nýggju byggikrøvunum. Eitt tvey daga skeið verður í mars um BK17, eitt annað í mai/juni um, hvussu ein orkuramma fyri sethús kann gerast, og eitt triðja skeið verður eftir summarfrítíðina um fukt.
Heðin Gásadal, lærari á Glasi
Á BK17 degnum hittir tú:
Ólavur J. Hansen Eyðfinn Lenvig Marius Müller
Løgfrøðiligur ráðgevi Tøknileiðari Deildarleiðari
Byggideildin J&K Petersen Byggi- og umhvørvisdeildin
Landsverk Tórshavnar kommuna
Ragnar K. Mouritsen Selmar Nielsen Heðin Gásadal
Sivilverkfrøðingur Stjóri, arkitektur, SNA Lærari
RAM Sp/f Ráðgevarafelagið Glasir


text:
Brøðurnir Clementsen skriva undir
Esmar Clementsen hevur verið ein partur av besta liðinum í nøkur ár nú, og vit kenna væl til hansara framúr evnir við einum bólti. Esmar spældi 15 dystir seinasta kappingarár, og fekk 6 mál
16 ára gamli beiggin Karstin Clementsen, spældi við U16 og U18 seinasta kappingarár, og gjørdi tað sera gott. Vit eru sera spent at síggja meir til hann komandi kappingarár.
Beiggjarnir báðir sum hava spælt øll síni ár hjá B68 hava skriva undir ein sáttmála fyri komandi ár, og tað eru vit ógvuliga fegin um.
Bestu eydnu komandi kappingar.
Koyr á B68!


text:
Orð: Don Moen (niðurlag) og Jógvan Zachariassen (ørindini)
Lag: Don Moen
Týtt: Jógvan Zachariassen (niðurlag)
1. Mítt lív til tín eg beri;
eg yvirgevi alt –
mítt stríð og mína stúran,
hjá tær, Gud, er tað fjalt.
Og sjálvt um eg kann ivast,
tá eygað ikki sær,
eg aftur til tín leiti
at hvíla nær hjá tær.
Niðurlag: Alt til tín, alt til tín,
eg gevi alt til tín.
2. So spakførur av hjarta
og eyðmjúkur tú ert.
At liva sum tú livdi
lær meg, fylgja har tú fert.
Og tá so ódnin herjar
og stormur leikar á,
eg ásjón tína søki,
til tín er øll mín trá.
3. Eg veit, at tú ert trúgvur
og lyfti tíni røtt,
títt ok, tað er mær gagnligt,
og tín byrði, hon er løtt.
So eg lyfti mínar hendur
sum mítt lovoffur til hann,
sum tryggan fram meg leiðir,
til eg heima hvíla kann.


text:
U21 Landsliðið er úttikið við fýra KÍ leikarum
Landsliðsvenjarin Eli Hentze hevur úttikið hópin ímótir Finnlandi, og hevur valt heili fýra leikarar úr KÍ.
Mikkjal er mest vinnandi KÍ venjarin nakrantíð
Mikkjal Thomassen er tann einasti venjarin hjá KÍ ið hevur runda teir 100 dystirnar á síðulinjuni.
Aksel B. Danielsen skjeyt sítt fyrsta mál í Betri Deildini
Í dystinum ímótir AB kom 19 ára gamli Aksel inn, og skjeyt sítt fyrsta mál fyri KÍ í Betri Deildini.
Upptakt: AB - KÍ 11 umfar
KÍ skal út á argir 2. Hvítusunnudag at spæla ímótir AB.
KÍ skal út á Argir 2. Hvítusunnudag
Mánadagin 21 mai skal Betri liði hjá KÍ út á Argir at spæla ímótir AB. Dysturin byrjar kl 17:15.
KÍ Kvinnur vunnu stór sigur á EBS/Skála
Kvinnurnar hjá KÍ vunnu stór sigur 4-0 á verandi greipuvinnarinum EBS/Skála. Tískil er stórur spenningur í Betri deildini hjá kvinnum.
Hópurin er úttikin til kvinnulandsliðið
Pætur Clementsen, landsliðsvenjari hevur úttikið hópin til komandi dystirnar, og eru 4 leikarar úr KÍ við.
BOÐINI INNKOMIN TIL BLÁA SKÝLIÐ
Innkomnu tilboðini uppá arbeiðstøku í samband við verkætlanina Bláa skýli, vórðu latin upp í Býráðshúsinum í dag.
Okkarar leikarar á U15 landsliðinum
Okkara Jákup, Rógvi og Tóki eru á ferð við U15 landsliðinum í Esbjerg.
Vaksin kr. 700,-
Barn nummar 1 kr. 700,-
Barn nummar 2 kr. 400,-
Barn nummar 3 kr. 100,-
Barn nummar 4 kr. 0,-
Viðmerkjast skal: Navn og føðidato.
Um tú ynskir at verða hvílandi limur, so er limagjald kr. 400,-
Peningurin fer til ungdómsarbeiðið.